cyanic-selkie/wikianc huggingface dataset:
ബിഞ്ചായി
ജനസംഖ്യാകണക്കുകൾ
ബഹുവംശ നഗരമായ ബിഞ്ചായിയിൽ ജാവനീസ്, ബരാക്, ചൈനീസ്, ഇന്ത്യൻ, മലായ വംശങ്ങളിൽപ്പെട്ട പൌരന്മാരാണിവിടെയുള്ളത്. ഈ സമ്മിശ്രണം ബിഞ്ചായിക്ക് ഒരു സമ്പന്നമായ സാംസ്കാരികവും മതപരവുമായ ജീവിതം പ്രദാനം ചെയ്യുന്നു. ബിഞ്ചായി നഗരത്തിലെ മൊത്തം ജനസംഖ്യ 246,010 ആണ്. ഡെലി സെർദാങ് റീജൻസി യൊടൊപ്പം ഈ നഗരവും ഫലപ്രദമായി ഒരു മേദാൻ നഗര പ്രാന്തപ്രദേശമായി പ്രവർത്തിക്കുന്നു. പ്രധാനമായും ജാവനീസ്, മലായ് വംശജരായ ഈ നഗരത്തിലെ ജനങ്ങളിൽ ഭൂരിപക്ഷവും ഇസ്ലാമിക വിഭാഗത്തിൽപ്പെട്ടവരാണ്. ഈ നഗരത്തിലെ ഏറ്റവും വലിയ പള്ളി സ്ഥിതി ചെയ്യുന്നത് കാപ്റ്റെൻ മാച്ച്മഡ് ഇസ്മായിൽ സ്ട്രീറ്റിലാണ്. ജനതയിൽ തൊട്ടടുത്തു ഭൂരിപക്ഷമുള്ളത് ക്രൈസ്തവരാണ്. ഇവരിൽ സുമാത്രൻ ക്രിസ്ത്യാനികൾ ഉൾപ്പെടുന്നു. നഗത്തിലെ ഭൂരിഭാഗം ബുദ്ധമതക്കാരും ചൈനീസ് വംശജരാണ്. അഹ്മദ് യാനി സ്ട്രീറ്റിൽ സ്ഥിതി ചെയ്യുന്ന ബിഞ്ചായിയിൽ ഒരു ഹിന്ദു ക്ഷേത്രവും നിലനിൽക്കുന്നുണ്ട്, ഹൈന്ദവ ജനസംഖ്യയിൽ പ്രധാനമായും ഇന്ത്യൻ വംശജരാണ്.
സാമ്പത്തികവും വാണിജ്യവും
നഗരത്തിന്റെ ഹൃദയഭാഗത്തായി വാണിജ്യകേന്ദ്രം സ്ഥിതി ചെയ്യുന്നു. വ്യാവസായിക മേഖല വടക്കു ഭാഗത്തും കാർഷിക മേഖല കിഴക്ക്, തെക്ക് പടിഞ്ഞാറു ഭാഗങ്ങളിലായി കേന്ദ്രീകരിച്ചിരിക്കുകയും ചെയ്യുന്നു. പടിഞ്ഞാറ് ഭാഗത്താണ് കന്നുകാലിവളർത്തലുള്ള പ്രധാന മേഖല. നഗരത്തിലെ കെലുറഹാൻ സെൻകേഹ് ടൂറിയിൽ 3 ചതുരശ്ര കിലോമീറ്റർ വിസ്തൃതിയുള്ള ഒരു ബിസിനസ് പാർക്ക് സ്ഥിതിചെയ്യുന്നു. നഗരത്തിന്റെ വടക്കൻ ഭാഗമായ താണ്ഡം ഹില്ലർ മേഖലയിൽ എണ്ണ, പ്രകൃതി വാതക പര്യവേഷണവും നടക്കുന്നുണ്ട്.
1999 ൽ 29% സാമ്പത്തിക പ്രവർത്തനങ്ങൾ സാധനങ്ങളും സേവനങ്ങളുടേയും വ്യാപാരത്തിലൂടെ നടത്തി. അതേസമയം വ്യവസായ മേഖലയിലൂടെ 23 ശതമാനം സാമ്പത്തിക പ്രവർത്തനങ്ങളാണു നടത്തിയത്. ബിഞ്ചായിയുടെ പ്രതിശീർഷ വരുമാനം 3.3 ദശലക്ഷം രൂപയാണ്. വടക്കൻ സുമറ്റേറ പ്രവിശ്യ ഒന്നാകെയുള്ള 4.9 ദശലക്ഷം രൂപയേക്കാൾ ശരാശരിക്കു താഴെയാണിത്. കാർഷിക മേഖലയിലെ ഏറ്റവും പ്രധാനപ്പെട്ട ഉത്പാദനം റമ്പൂട്ടാന്റേതാണ്. 4.25 ചതുരശ്ര കിലോമീറ്റർ വിസ്തൃതിയിൽ, പ്രതിവർഷം 2,400 ടൺ ഉത്പാദന ശേഷിയാണ് ഈ മേഖലയ്ക്കുള്ളത്.
അവലംബം
വർഗ്ഗം:ഇന്തോനേഷ്യൻ നഗരങ്ങൾ വർഗ്ഗം:സുമാത്ര
ഇന്ത്യൻ വെൽസ്
ഇന്ത്യൻ വെൽസ് അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ റിവർസൈഡ് കൌണ്ടിയിലുള്ള ഒരു പട്ടണമാണ്. ഇത് കോച്ചെല്ലാ താഴ്വര യിലാണ് സ്ഥിതി ചെയ്യുന്നത്. 1967 ൽ സംയോജിപ്പിക്കപ്പെട്ട ഈ പട്ടണം, പാം ഡെസെർട്ട്നും റിസോർട്ട് പട്ടണമായ ലാ ക്വിൻ‍റ്റയ്ക്കു മിടയിലാണ്. 2013 ലെ യു.എസ്. സെൻസസ് പ്രകാരം ഈ 5,165 നിവാസികളുണ്ടായിരുന്നു. ലോകത്തിലെ അഞ്ചാമത്തെ വലിയ ടെന്നീസ് ടുർണമെൻറായ ഇന്ത്യൻ വെൽസ് മാസ്റ്റേർസ് ടെന്നീസ് ടൂർണമെൻറി ന് ഈ പട്ടണം ആതിഥ്യം വഹിച്ചിട്ടുണ്ട്. ഈ ടൂർണമെൻറ് സമീപ കാലത്ത് ബി.എൻ‌.പി. പാരിബാസ് ഓപ്പൺ എന്ന പേരിലറിയപ്പെടുന്നു. ഈ ടൂർണമെൻറ് നടക്കുന്നത് ലോകത്തിലെ രണ്ടാമത്തെ ടെന്നീസ് സ്റ്റേഡിയമായ ഇന്ത്യൻ വെൽസ് ടെന്നീസ് ഗാർഡനിലാണ്.
ചരിത്രം
സ്മിത്സോണിയൻ ഇൻസ്റ്റിറ്റ്യൂട്ടി ലെ ഒരു ഭൂതത്വശാസ്ത്രജ്ഞനായ ഡബ്ലിയു. പി. ബ്ലേഡിൻറെ പഠനമനുസരിച്ച്, 1853 നു മുമ്പുള്ള കാലഘട്ടങ്ങളിൽ ഇന്ത്യൻ വെൽസ് പട്ടണം നിലനിൽക്കുന്ന പ്രദേശത്ത് അഭിവൃദ്ധി പ്രാപിച്ച തദ്ദേശീയ ഇന്ത്യൻ ഗ്രാമം നിലനിന്നിരുന്നു. ഒരു ദശകത്തിനു ശേഷം കൊളറാഡോ നദീ തീരത്ത് സ്വർണ്ണനിക്ഷേപം കണ്ടുപിടിച്ചതോടുകൂടി വില്ല്യം ഡി. ബ്രാഡ്‍ഷോ എന്നയാൾ ലോസ്‍ ആഞ്ജലസിൽ നിന്ന് മരുഭൂമിയിൽക്കൂടി സ്വർണ്ണ ഖനികളിലേയ്ക്ക് ഒരു വഴിത്താര നിർമ്മിച്ചിരുന്നു. ഖനിജാന്വേഷകരെയും വഹിച്ചുകൊണ്ട് അലക്സാണ്ടർ ആൻറ് കമ്പനിയുടെ വാഹനങ്ങൾ ഈ വഴിത്താരയിലൂടെ ഖനികളിലേയ്ക്കു സഞ്ചരിച്ചിക്കുന്നതിനിടെ ഒരു ഇടത്താവളമായി ഇന്ത്യൻസ് വെൽസിനെ ഉപയോഗപ്പെടുത്തിയിരുന്നു. സതേൺ പസഫിക റെയിൽറോഡ് ഉപയോഗത്തിൽ വന്നതോടെ ഈ വഴിത്താര 1875 കളിൽ ക്രമേണ ഉപേക്ഷിക്കപ്പെടുകയും പിന്നീട് വെൽസ് ഫർഗോ കമ്പനിയുടെ നേതൃത്വത്തിൽ ഈ പാത പുനർനിർമ്മിച്ച് ഉപയോഗപ്പെടുത്തുകയും ചെയ്തിരുന്നു. പിന്നീടുള്ള ദശകങ്ങളിൽ കുടിയേറ്റക്കാർ വ്യാപകമായി ഈ പ്രദേശത്തേയ്ക്ക് എത്തിച്ചേർന്നു.
എൽഡൊറാഡോ കണ്ട്രി ക്ലബ്ബും ഇന്ത്യൻ വെൽസ് കണ്ട്രി ക്ലബ്ബും ചേർന്ന് 1950 കളിൽ ആദ്യമായി ഇവിടെ ഗോൾഫ് കോർസ് സ്ഥാപിച്ചു. 1957 ൽ ദേശി അർനാസ് എന്ന അമേരിക്കൻ സംഗീതജ്ഞൻ പഴയ ഇന്ത്യൻ വെൽസ് റിസോർട്ട് ഹോട്ടലിനെ പുനരുദ്ധരിച്ച് തൻറെ ഇന്ത്യൻ വെൽസ് ഹോട്ടൽ ആരംഭിച്ചു. മുൻ പ്രസിഡൻറ് ഐസൻഹോവർ ഇന്ത്യൻ വെല്ലിലെ ഒരു പതിവു സന്ദർശകനായിരുന്നു. പാം ഡെസർട്ട് പോലെയുള്ള സമീപ പട്ടണങ്ങളുമായുള്ള ലയനം ഒഴിവാക്കുന്നതിനും ഒരു ഏകീകരിക്കപ്പെട്ട പട്ടണമാക്കുന്നതിനുമായി 1967 ജൂൺ 27 നു നടന്ന തെരഞ്ഞെടുപ്പിൽ ഇന്ത്യൻ വെൽസ് നിവാസികൾ വോട്ടു ചെയ്തിരുന്നു. 1967 ജൂലൈ 14 ന് ഇന്ത്യൻ വെൽസ് കാലിഫോർണിയ സംസ്ഥാനത്തെ 400 ആമത്തെ പട്ടണവും റിവർസൈഡ് കൌണ്ടി യിലെ 16 ആമത്തെ പട്ടണവുമായിത്തീർന്നു. അതുമുതൽ ഈ പട്ടണം അതിവേഗം വളർന്നു. റിസോർട്ട് ഹോട്ടലുകൾ, ഗോൾഫ് കോർസുകൾ, ലക്ഷുറി അപ്പാർട്ട്മെൻറ് മേഖലകൾ തുടങ്ങിയവ ഇവിടെ ഉയർന്നു വന്നിട്ടുണ്ട്.
ഭൂമിശാസ്ത്രം
ഇന്ത്യൻ വെൽസ് പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 33.71583°N, -116.34111°W (33.715755, −116.341109) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് നഗരത്തിന്റെ ആകെ വിസ്തീർണ്ണം 14.6 ചതുരശ്ര മൈൽ (38 ചതുരശ്ര കിലോമീറ്റർ) ആണ്. അതിൽ 14.3 ചതുരശ്ര മൈൽ (37 ചതുരശ്ര കിലോമീറ്റർ) ഭൂപ്രദേശം കരഭൂമിയും ബാക്കി 0.3 ചതുരശ്ര മൈൽ (0.78 ചതുരശ്ര കിലോമീറ്റർ) അതായത്1.85 ശതാമനം ഭാഗം വെള്ളവുമാണ്.
കാലാവസ്ഥ
ഉഷ്‌ണമേഖലയോട്‌ അടുത്ത്‌ കിടക്കുന്ന ഈ പ്രദേശം മിതോഷ്‌മേഖലയാണ്. മർദ്ദം കൂടുതലുള്ള വായുമണ്ഡലത്തിൽ നിന്നു ചുഴലിരൂപത്തിൽ പായുന്ന കാറ്റ് എല്ലാ മാസങ്ങളിലും അനുഭവപ്പെടുന്നു. അന്തരീക്ഷം എപ്പോഴും തെളിഞ്ഞതായിരിക്കും.
അവലംബം
വർഗ്ഗം:കാലിഫോർണിയയിലെ നഗരങ്ങൾ
നീല കുറുവാലൻ
ഏഷ്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് നീല കുറുവാലൻ. ചതുപ്പുകളിലും ചെറിയ കുളങ്ങലുമാണ് ഇവ പ്രജനനം നടത്തുന്നത്.
മജ്റ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് മജ്‍റ. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് മജ്‍റ സ്ഥിതിചെയ്യുന്നത്. മജ്‍റ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
നീല കുറുവാലൻ
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ
മജ്റ
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് മജ്‍റ ൽ 222 വീടുകൾ ഉണ്ട്. ആകെ ജനസംഖ്യ 1310 ആണ്. ഇതിൽ 686 പുരുഷന്മാരും 624 സ്ത്രീകളും ഉൾപ്പെടുന്നു. മജ്‍റ ലെ സാക്ഷരതാ നിരക്ക് 73.21 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. മജ്‍റ ലെ 6 വയസ്സിനു താഴെയുള്ള കുട്ടികളുടെ എണ്ണം 151 ആണ്. ഇത് മജ്‍റ ലെ ആകെ ജനസംഖ്യയുടെ 11.53 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 392 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 383 പുരുഷന്മാരും 9 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 93.62 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 63.52 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
മജ്‍റ ലെ 623 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
രഞ്ജിത
ഒരു ഇന്ത്യൻ ചലച്ചിത്രനടിയും ടെലിവിഷൻ താരവുമാണ് രഞ്ജിത (ജനനം:1975 ജൂൺ 4). ഇവരുടെ യഥാർത്ഥ പേര് ശ്രീവല്ലി എന്നാണ്. സിനിമയിൽ വരുന്നതിനുമുമ്പ് വോളിബോൾതാരമായിരുന്ന രഞ്ജിത സംസ്ഥാനതലത്തിലും ദേശീയതലത്തിലും വിവിധ മത്സരങ്ങളിൽ പങ്കെടുത്തിട്ടുണ്ട്. തമിഴ്, തെലുങ്ക്, മലയാളം ഭാഷകളിലെ നിരവധി ചലച്ചിത്രങ്ങളിൽ ഇവർ അഭിനയിച്ചിട്ടുണ്ട്. കടപ്പ റെഡ്ഡമ്മ എന്ന തെലുങ്കു ചലച്ചിത്രത്തിലൂടെയാണ് രഞ്ജിത അഭിനയരംഗത്തേക്കു കടന്നുവരുന്നത്. 1992-ൽ പുറത്തിറങ്ങിയ നാടോടി തെൻഡ്രൽ ആണ് രഞ്ജിത അഭിനയിക്കുന്ന ആദ്യത്തെ തമിഴ് ചലച്ചിത്രം. 1999 വരെ നിരവധി തമിഴ് ചലച്ചിത്രങ്ങളിൽ നായികയായി അഭിനയിച്ചു. മാഫിയ, ജോണി വാക്കർ, കൈക്കുടന്ന നിലാവ് വിഷ്ണു തുടങ്ങിയവയാണു പ്രധാന മലയാളചലച്ചിത്രങ്ങൾ.
കരസേനാ ഉദ്യോഗസ്ഥനായിരുന്ന രാകേഷ് മേനോനും രഞ്ജിതയുംതമ്മിലുള്ള വിവാഹം 2000-ൽ നടന്നു. വിവാഹശേഷം അഭിനയരംഗത്തുനിന്നു താൽക്കാലികമായി വിട്ടുനിന്നുവെങ്കിലും 2001-ൽ മടങ്ങിയെത്തി. അതിനുശേഷം നിരവധി ചലച്ചിത്രങ്ങളിലും ടെലിവിഷൻപരിപാടികളിലും പ്രധാനവേഷങ്ങൾ കൈകാര്യംചെയ്തു. 2007-ൽ രാകേഷ് മേനോനുമായുള്ള ബന്ധം വേർപിരിഞ്ഞു.
2010-ൽ രഞ്ജിതയും വിവാദ ആൾദൈവം സ്വാമി നിത്യാനന്ദയും തമ്മിലുള്ള ലൈംഗിക ദൃശ്യങ്ങൾ പുറത്തുവന്നതു വലിയ വിവാദമായിരുന്നു. സൺ ടി.വി.യാണ് വീഡിയോ പുറത്തുകൊണ്ടുവന്നത്. വീഡിയോ കെട്ടിച്ചമച്ചതാണെന്നും അതിൽ കാണിക്കുന്ന സ്ത്രീ താനല്ലെന്നും രഞ്ജിത പറഞ്ഞിരുന്നു. എന്നാൽ വീഡിയോ യാഥാർത്ഥമാണെന്നു സ്ഥിരീകരിച്ചുകൊണ്ടുള്ള കേന്ദ്ര ഫോറൻസിക് റിപ്പോർട്ട് 2017-ൽ പുറത്തുവന്നു. ഇക്കാര്യം ബെംഗളൂരുവിലെ ഫോറൻസിക് ലബോറട്ടറിയും സ്ഥിരീകരിച്ചിട്ടുണ്ട്. 2013-ൽ രഞ്ജിത സന്ന്യാസിനിയായി. സ്വാമി നിത്യാനന്ദതന്നെയാണു രഞ്ജിതയ്ക്കു ദീക്ഷ നൽകിയത്. അതിനുശേഷം രഞ്ജിത നിത്യാനന്ദമയി എന്ന പേരു സ്വീകരിച്ചു.
പുരസ്കാരങ്ങൾ
1996 - Nandi Award for Best Supporting Actress for Maavichiguru
പുറം കണ്ണികൾ
വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:കന്നഡ അഭിനേതാക്കൾ വർഗ്ഗം:1975-ൽ ജനിച്ചവർ വർഗ്ഗം:ജൂൺ 4-ന് ജനിച്ചവർ വർഗ്ഗം:വോളിബോൾ കളിക്കാർ
കോയിറ്റസ് ഇന്ററപ്റ്റസ്
കോയിറ്റസ് ഇന്ററപ്റ്റസ്, പിൻവലിക്കൽ, വലിച്ചെടുക്കൽ അല്ലെങ്കിൽ പുൾ-ഔട്ട് രീതി എന്നും അറിയപ്പെടുന്നു. ഇംഗ്ലീഷ്:Coitus interruptus, ഒരു പുരുഷൻ ലൈംഗിക ബന്ധത്തിൽ ഏർപ്പെട്ടിരിക്കുമ്പോൾ അവൻ സ്ഖലനത്തിന് മുമ്പ് സ്ത്രീയുടെ യോനിയിൽ നിന്ന് തന്റെ ലിംഗം പിൻവലിക്കുകയും തുടർന്ന് അവന്റെ സ്ഖലനം (ബീജം) ബീജസങ്കലനം ഒഴിവാക്കാനുള്ള ശ്രമത്തിൽ യോനിയിൽ നിന്ന് അകലെ പുറത്തേക്ക് ഒഴുക്കിക്കളയുകയും ചെയ്യുന്ന ഒരു ജനന നിയന്ത്രണ രീതിയാണ്.
1991-ൽ ലോകമെമ്പാടുമുള്ള ഏകദേശം 38 ദശലക്ഷം ദമ്പതികൾ ഈ രീതി ഉപയോഗിച്ചു എന്നു പറയപ്പെടുന്നു. കോയിറ്റസ് ഇന്ററപ്റ്റസ് ലൈംഗികമായി പകരുന്ന അണുബാധകളിൽ നിന്ന് (എസ്ടിഐ/എസ്ടിഡി) സംരക്ഷിക്കുന്നില്ല.
ചരിത്രം
ഗർഭധാരണം ഒഴിവാക്കാൻ പിൻവലിക്കൽ രീതി ഉപയോഗിക്കുന്നതിനെക്കുറിച്ചുള്ള ഏറ്റവും പഴയ വിവരണം തോറയിലും ബൈബിളിലും ഉള്ള ഓണാന്റെ കഥയാണ്. ഈ വാചകം 2,500 വർഷങ്ങൾക്ക് മുമ്പ് എഴുതപ്പെട്ടതായി കരുതപ്പെടുന്നു. ഗ്രീസിലെയും റോമിലെയും പുരാതന നാഗരികതകളിലെ സമൂഹങ്ങൾ ചെറിയ കുടുംബങ്ങളെയാണ് ഇഷ്ടപ്പെടുന്നത്, കൂടാതെ പലതരം ജനന നിയന്ത്രണ രീതികൾ അവലംബിച്ചതായി അറിയപ്പെടുന്നു.: 12,16-17 പിൻവലിക്കൽ ചിലപ്പോൾ ജനന നിയന്ത്രണമായി ഉപയോഗിച്ചിരുന്നതായി ചരിത്രകാരന്മാരെ പ്രേരിപ്പിച്ച പരാമർശങ്ങളുണ്ട്. എന്നിരുന്നാലും, ഈ സമൂഹങ്ങൾ ജനന നിയന്ത്രണത്തെ ഒരു സ്ത്രീയുടെ ഉത്തരവാദിത്തമായി വീക്ഷിച്ചു, മാത്രമല്ല നന്നായി രേഖപ്പെടുത്തപ്പെട്ട ഗർഭനിരോധന മാർഗ്ഗങ്ങൾ സ്ത്രീ നിയന്ത്രിത ഉപകരണങ്ങൾ മാത്രമായിരുന്നു (പെസറികൾ പോലെ ഫലപ്രദവും ഫലപ്രദമല്ലാത്തതും, അമ്യൂലറ്റുകൾ പോലുള്ളവ).
കലാൻചോ അർബോറെസെൻസ്
അവലംബം
വർഗ്ഗം:കളാഞ്ചോ സസ്യകുടുംബം
ലിറ്റിൽഹാംപ്ടൺ
ഇംഗ്ലണ്ടിലെ വെസ്റ്റ് സസെക്സിൽ അരുൺ ഡിസ്ട്രിക്റ്റിലുള്ള ഒരു നഗരമാണ് ലിറ്റിൽഹാംപ്ടൺ. അരുൺ നദിയുടെ കിഴക്കൻ തീരത്ത് ഇംഗ്ലീഷ് ചാനലിനു സമീപമാണ് ഇത് സ്ഥിതിചെയ്യുന്നത്. ലണ്ടന്റെ തെക്ക്-പടിഞ്ഞാറ് 83 കിലോമീറ്റർ അകലെയാണ് നഗരത്തിന്റെ സ്ഥാനം.
ലിറ്റിൽഹാംപ്ടണിലെ ആദ്യത്തെ മ്യൂസിയം 1928-ൽ ആരംഭിച്ചു. മ്യൂസിയം 1991 ൽ മാനർ ഹൗസിലേക്ക് മാറ്റി. ലിറ്റിൽഹാംപ്ടൺ റഗ്ബി ക്ലബ് 1985-ൽ സ്ഥാപിതമായി. 2000-ൽ ആണ് ഇവിടെ മില്ലേനിയം ക്ലോക്ക് ടവർ നിർമ്മിച്ചത്. 2009-ൽ ലിറ്റിൽഹാംപ്ടൺ അക്കാദമി ആരംഭിച്ചു. 1906-ൽ പട്ടണത്തിൽ ആദ്യത്തെ പൊതു ലൈബ്രറി ആരംഭിച്ചു. 1911-ൽ ഒരു ആശുപത്രി നിർമ്മിക്കപ്പെട്ടു. 1931-ഓടെ ലിറ്റിൽഹാംപ്ടണിലെ ജനസംഖ്യ 10,000-ത്തിലധികം ആയിരുന്നു.
പുറത്തേക്കുള്ള കണ്ണികൾ
വർഗ്ഗം:ഇംഗ്ലണ്ടിലെ നഗരങ്ങൾ
ജെസ്സി ലിങ്കാർഡ്
ജെസ്സി എലിസ് ലിങ്കാർഡ് (ജനനം: 15 ഡിസംബർ 1992) ഒരു ഇംഗ്ലീഷ് പ്രൊഫഷണൽ ഫുട്ബോൾ കളിക്കാരനാണ്. പ്രീമിയർ ലീഗ് ക്ലബ്ബായ മാഞ്ചെസ്റ്റർ യുണൈറ്റഡിനും ഇംഗ്ലീഷ് ദേശീയ ഫുട്ബാൾ ടീമിനുമായി അറ്റാക്കിങ് മിഡ്ഫീൽഡർ അല്ലെങ്കിൽ വിംഗർ സ്ഥാനത്തു കളിക്കുന്നു.
2012 ൽ ലെസ്റ്റർ സിറ്റിയിൽ വായ്പ അടിസ്ഥാനത്തിൽ കളിക്കുന്ന കാലത്താണ് ലിങ്കാർഡ് സീനിയർ ടീമിന് വേണ്ടി ആദ്യമായി കുപ്പായമണിയുന്നത്. ബർമിംഗ്ഹാം സിറ്റി, ബ്രൈറ്റൺ & ഹോവ് അൽബിയോൻ, ഡെർബി കൗണ്ടി തുടങ്ങിയ ടീമുകളിൽ ലിങ്കാർഡ് വായ്പ അടിസ്ഥാനത്തിൽ കളിച്ചിട്ടുണ്ട്.
2016 ഒക്റ്റോബറിൽ അന്താരാഷ്ട്ര മത്സരങ്ങളിൽ സീനിയർ ടീമിൽ ഇടംനേടുന്നതിനു മുൻപ് അണ്ടർ 17, അണ്ടർ 21 മത്സരങ്ങളിൽ ഇംഗ്ലണ്ടിനെ പ്രതിനിധീകരിച്ചു.
തീർത്ഥപാദപരമഹംസർ
ജീവിതരേഖ
പറവൂർ വടക്കേക്കരയിൽ മഠത്തിൽ എന്ന കുടുംബത്തിൽ 1881 ഒക്ടോബർ 19നാണ് സ്വാമികളുടെ ജനനം. തോട്ടത്തിൽ നാണുക്കുറുപ്പ് എന്നാണു അദ്ദേഹം അറിയപ്പെട്ടിരുന്നത്. പ്രസിദ്ധ പണ്ഡിതന്മാരായിരുന്ന മേനാക്കൈയ്മൾ വേലുണ്ണിത്താൻ, മേനാക്കൈയ്മൾ കൃഷ്ണനുണ്ണിത്താൻ, ഓണാക്കയ്മൾ കൃഷ്ണനുണ്ണിത്താൻ എന്നിവരിൽ നിന്നും അദ്ദേഹം പ്രാഥമികവിദ്യാഭ്യാസവും മലയാളം, സംസ്‌കൃതം എന്നീ ഭാഷകളിൽ പ്രാവീണ്യവും നേടി. പതിനാലാം വയസ്സിൽ ശങ്കരഗിരി എന്ന യോഗിയിൽ നിന്നും ഹഠയോഗം അഭ്യസിച്ചു. തമിഴ്ഭാഷ നന്നായി കൈകാര്യം ചെയ്തിരുന്ന അദ്ദേഹം, ചിദംബരം ക്ഷേത്രത്തിനടുത്തുള്ള കൊവിലൂർ മഠത്തിലെ ചിദംബരസ്വാമികളിൽ നിന്നും ‘കൈവല്യനവനീതം’ എന്ന തമിഴ് വേദാന്തഗ്രന്ഥം പരിചയപ്പെട്ടു. യാത്രയ്ക്ക് ശേഷം തിരികെയെത്തിയ സ്വാമികൾ ചേന്നമംഗലം അയ്യാശാസ്ത്രി, വിദ്വാൻ രാമുണ്ണി ഇളയത് എന്നിവരിൽ നിന്നും തർക്കവ്യാകരണാദിശാസ്ത്രങ്ങൾ പഠിച്ചു. കൊടുങ്ങല്ലൂർ കുഞ്ഞിക്കുട്ടൻത്തമ്പുരാൻ, കാത്തൊള്ളി അച്യുതമേനോൻ മുതലായ പണ്ഡിതകവികളുമായും അടുപ്പമുണ്ടായിരുന്നു. ചേന്ദമംഗലത്ത് പഠിച്ചുകൊണ്ടിരുന്ന കാലത്ത് ചട്ടമ്പിസ്വാമികളുമായി പരിചയത്തിലായി. സ്വാമികൾ ബാലനായ നാണുക്കുറുപ്പിന് ബാലാസുബ്രഹ്മണ്യമന്ത്രദീക്ഷ നൽകി. സ്വാമികളിൽ നിന്നും യോഗശാസ്ത്രത്തിലെ വിദ്യകൾ അഭ്യസിക്കുവാനും ദശോപനിഷത്തുകൾ, ബ്രഹ്മസൂത്രങ്ങൾ, ശ്രീമദ് ഭഗവദ്ഗീതാ എന്നിവ ശാങ്കരഭാഷ്യസഹിതം പഠിക്കുവാനും അദ്ദേഹത്തിനു കഴിഞ്ഞു. ചട്ടമ്പിസ്വാമികളുമായി കോടനാട് വനപ്രദേശത്തിൽ അദ്ദേഹം താമസിച്ചു. സന്ന്യാസ ദീക്ഷ സ്വീകരിച്ച് തീർത്ഥപാദപരമഹംസർ എന്ന സന്ന്യാസിയായി.
ചട്ടമ്പിസ്വാമികളുടെ പരമ്പരയാ ഉള്ള ആദ്ധ്യാത്മികോപദേശങ്ങൾക്കാണ് തീർത്ഥപാദസമ്പ്രദായം എന്നു പറയുന്നത്. തീർത്ഥപാദസമ്പ്രദായത്തിലെ സന്ന്യാസിമാർക്കായി ഒരു ആശ്രമവ്യവസ്ഥ സ്ഥാപിച്ചത് പരമഹംസരാണ്. കൊല്ലവർഷം 1087 ൽ അദ്ദേഹം കോട്ടയം ജില്ലയിലെ വാഴൂരിൽ ‘തീർത്ഥപാദാശ്രമം’ സ്ഥാപിച്ചു. ചട്ടമ്പിസ്വാമികളുടെ ഷഷ്ടിപൂർത്തിസ്മാരകമായി എഴുമറ്റൂരിൽ ‘പരമഭട്ടാരാശ്രമവും അയിരൂരിൽ പമ്പാതീരത്ത് ഗുരുകുലാശ്രമവും സ്ഥാപിച്ചു. അയിരൂർ ചെറുകോൽപ്പുഴ ഹിന്ദുമഹാമണ്ഡലം ആരംഭിച്ചത്  തീർത്ഥപാദരുടെ നിർദ്ദേശപ്രകാരമാണ്. വാഴൂർ ദേശത്ത് നിലനിന്നിരുന്ന തെരണ്ടുകുളികല്യാണം, താലികെട്ടുകല്യാണം തുടങ്ങിയ അനാചാരങ്ങളെ ഇല്ലാതെയാക്കാൻ പരിശ്രമിച്ചു. അദ്ദേഹത്തിന്റെ പ്രേരണയാൽ രണ്ടു സ്‌കൂളുകൾ വാഴൂരിൽ പ്രവർത്തിക്കാനാരംഭിച്ചു. വാഴൂർ തീർത്ഥപാദാശ്രമം സ്ഥിതി ചെയ്യുന്ന കുതിരവട്ടം എന്ന പ്രദേശം തീർത്ഥപാദപുരം എന്നാണ് ഇന്ന് അറിയപ്പെടുന്നത്.
ജാതിഭേദം ഇല്ലതെയാകുവാൻ മിശ്രവിവാഹത്തെ പ്രോത്സാഹിപ്പിക്കണമെന്നും അത് സാദ്ധ്യമാക്കുന്നതിന് ഒരു ‘വിവാഹമഹാസഭ’ രൂപീകരിക്കണമെന്നും അദ്ദേഹം നിർദ്ദേശിച്ചു. അയിത്തോച്ചാടനം, ക്ഷേത്രപ്രവേശനം, ആശൌചപരിഷ്‌കാരം എന്നിവയിലെല്ലാം സ്വാമിജിയുടെ നിർദ്ദേശങ്ങളും ഉപദേശങ്ങളും നൽകി. നായർസമുദായത്തെ തന്റെ പ്രഭാഷണങ്ങൾ, ലേഖനങ്ങൾ ഉപദേശങ്ങൾ എന്നിവയിലൂടെ അദ്ദേഹം ഉത്തേജിപ്പിച്ചു. നായർ സമുദായാചാര്യനായ മന്നത്തുപദ്മനാഭൻ തീർത്ഥപാദരുടെ ഗൃഹസ്ഥശിഷ്യനാണ്. സ്വാമികളുടെ പ്രേരണയാലാണ് മന്നം സാമുദായികോന്നമന രംഗത്ത് സജീവമായത്. പെരുന്നയിലെ ആദ്യ കരയോഗമന്ദിരത്തിന്റെ ശിലാസ്ഥാപനം നടത്തിയത് തീർത്ഥപാദരായിരുന്നു.
‘നായർപുരുഷാർത്ഥസാധിനീസഭ’ സ്ഥാപിച്ച് നായർ സമുദായത്തെ ദുരഭിമാനത്തിൽ നിന്നും മോചിപ്പിക്കുവാൻ പരിശ്രമിച്ചു. ആദ്ധ്യാത്മികപ്രവർത്തനങ്ങളുടെ ഭാഗമായി കോട്ടയം കേന്ദ്രമാക്കി ‘അദ്ധ്യാത്മമിഷൻ’ എന്ന സംഘടന സ്ഥാപിച്ചു. സ്ത്രീസമുദായോദ്ധരണം ലക്ഷ്യമാക്കി ശിഷ്യയായ  ചിന്നമ്മ അമ്മ   സ്ഥാപിച്ച ‘ഹിന്ദുമഹിളാമന്ദിരത്തിന്’   ആവശ്യമായ ഉപദേശ നിർദേശങ്ങൾ നൽകി. സനാതനധർമ്മപരിചയം പരിചയപ്പെടുത്താൻ കേരളമൊട്ടാകെ സഞ്ചരിച്ച് പ്രസംഗങ്ങൾ നടത്തി. 11 സെപ്റ്റംബർ 1938 ന് അന്തരിച്ചു.
അവലംബം
വർഗ്ഗം:ഹൈന്ദവസന്യാസിമാർ വർഗ്ഗം:നായർ സർവീസ്‌ സൊസൈറ്റി വർഗ്ഗം:സമുദായനേതാക്കൾ
ഇൻഡോചൈനീസ്‌ കടുവ
തെക്കുകിഴക്കൻ ഏഷ്യയിലെ ഇൻഡോചൈന പ്രദേശത്ത് കണ്ടുവരുന്ന കടുവയുടെ ഉപവർഗ്ഗമാണ് ഇൻഡോചൈന കടുവ. ലാവോസ്, കംബോഡിയ, മ്യാന്മാർ, വിയറ്റ്‌നാം, തായ്‌ലൻഡ്‌ മുതലായ രാജ്യങ്ങളിലാണ്‌ ഈ കടുവകളെ കണ്ടുവരുന്നത്‌. ഒരിക്കൽ ഈ കടുവകൾ ചൈനയിലും ഉണ്ടായിരുന്നു. എന്നാൽ 2007-ൽ ഇവയ്ക്ക് വംശനാശം സംഭവിച്ചു. ഇതിന്റെ ശാസ്തീയ നാമം Panthera tigris corbetti എന്നാണ്. ഈ കടുവകൾ വനത്തിൽ 1,200-1,500 എണ്ണം മാതമെ അവശേഷിക്കുന്നുള്ളു. മാംസഭൂക്കായ കടുവയുടെ പ്രധാന ആഹാരം മാൻ, കാട്ടുപന്നി, കന്നുകാലി, ആട് മുതലായവ ആണ്. ഇവയുടെ ആയുസ്സ് 18-25 വർഷം വരെ ആണ്. ആൺ കടുവയുടെ ശരീര ഭാരം ഏകദേശം 150-200 കിലോ. ഗ്രാമും പെൺ കടുവയുടെ ശരീര ഭാരം ഏകദേശം 100-130 കിലോ. ഗ്രാമും ആണ്. ഇൻഡോചൈന കടുവയും വംശനാശ ഭീഷണി നേരിടുന്നു. കഴിഞ്ഞ ഒരു ദശകത്തിൽ ഈ കടുവകളുടെ എണ്ണം 70% കുറഞ്ഞതായി ചില കണക്കുകൾ സൂചിപ്പിക്കുന്നു.
അവലംബം
വർഗ്ഗം:ചൈനയിലെ സസ്തനികൾ വർഗ്ഗം:ലാവോസിലെ സസ്തനികൾ വർഗ്ഗം:തായ്‌ലാന്റിലെ സസ്തനികൾ വർഗ്ഗം:ബർമ്മയിലെ സസ്തനികൾ വർഗ്ഗം:കടുവകൾ
റ്റാനിയെസ്
ഹദ്രോസറോയിഡ് കുടുംബത്തിൽ പെട്ട ഒരു ദിനോസർ ആണ് റ്റാനിയെസ്. അന്ത്യ ക്രിറ്റേഷ്യസ് കാലത്തു ജീവിച്ചിരുന്ന ഇവയുടെ ഫോസിൽ കണ്ടെത്തിയിട്ടുള്ളത് ചൈനയിൽ നിന്നുമാണ്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:ക്രിറ്റേഷ്യസ് കാലത്തെ ദിനോസറുകൾ
മലമ്പാല
10 മീറ്ററോളം ഉയരം വയ്ക്കുന്ന ഒരു വൃക്ഷമാണ് മലമ്പാല. തെക്കേ ഇന്ത്യയിലും ശ്രീലങ്കയിലും ഈ വൃക്ഷം കാണപ്പെടുന്നു. . 700 മീറ്ററിനും 2000 മീറ്ററിനും ഇടയിൽ ഉയരമുള്ള ഈ വൃക്ഷം നിത്യഹരിതവനങ്ങളിൽ കണ്ടുവരുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഇന്ത്യയിലെ തദ്ദേശ സസ്യങ്ങൾ വർഗ്ഗം:സപ്പോട്ടേസീ
ക്വീൻ എലീനോർ (പെയിന്റിംഗ്)
1858-ൽ പ്രീ-റാഫെലൈറ്റ് ആർട്ടിസ്റ്റ് ഫ്രെഡറിക് സാൻഡിസ് വരച്ച എണ്ണച്ചായാചിത്രമാണ് ക്വീൻ എലീനോർ. ഭർത്താവിന്റെ യജമാനത്തിയായ റോസാമണ്ട് ക്ലിഫോർഡിന് വിഷം കൊടുക്കാൻ പോകുന്ന ഇംഗ്ലണ്ടിലെ ഹെൻ‌റി രണ്ടാമൻ രാജാവിന്റെ ഭാര്യ അക്വിറ്റെയ്‌നിലെ എലീനോർ രാജ്ഞിയെ ഇതിൽ ചിത്രീകരിക്കുന്നു. 1981-ൽ ലഭിച്ച ചിത്രം നാഷണൽ മ്യൂസിയം കാർഡിഫിൽ പ്രദർശിപ്പിച്ചിരിക്കുന്നു.
ഇതിഹാസം
ഹെൻ‌റി രാജാവ് എലീനോർ രാജ്ഞിയിൽ നിന്ന് തന്റെ കാര്യം മറച്ചുവെച്ചതായും ഹെൻ‌റി രാജാവ് റോസാമണ്ടിനെ തന്റെ യജമാനത്തിയായി സ്വീകരിച്ചതായും പുരാവൃത്ത കഥ വിവരിക്കുന്നു. ഹെൻ‌റി രാജാവ് നിയമവിരുദ്ധമായ തന്റെ രഹസ്യപ്രേമം രാജ്ഞിയായ അക്വിറ്റെയ്‌നിലെ എലീനോറിൽ നിന്ന് മറച്ചുവെക്കാൻ കുറുക്കുവഴിയുള്ള ഏറ്റവും ഉള്ളിലുള്ള ഒരു സ്വകാര്യസ്ഥലവും ആയ ഓക്സ്ഫോർഡ്ഷയറിലെ തന്റെ പാർക്കിൽ വുഡ്സ്റ്റോക്ക് കൊട്ടാരം നിർമ്മിക്കാൻ കാരണമായി. കിംവദന്തികൾ എലീനോർ രാജ്ഞി കേട്ടു. അവർ ആ കുറുക്കുവഴിയുള്ള വുഡ്സ്റ്റോക്ക് കൊട്ടാരത്തിൽ നുഴഞ്ഞുകയറി എതിരാളിയെ നേരിടുകയും കുത്തുവാളിനും വിഷപാത്രത്തിനും ഇടയിൽ തിരഞ്ഞെടുക്കാൻ റോസാമണ്ടിനെ നിർബന്ധിക്കുകയും ചെയ്തു. അവർ രണ്ടാമത്തേത് തിരഞ്ഞെടുത്ത് സ്വയം മരണം കൈവരിച്ചു.
അവലംബം
വർഗ്ഗം:സ്ത്രീകളുടെ ചിത്രങ്ങൾ
ന്യൂറോഫിസിയോളജി
നാഡീവ്യവസ്ഥയുടെ ഘടനയെക്കാൾ നാഡീവ്യവസ്ഥയുടെ പ്രവർത്തനത്തെക്കുറിച്ച് പഠിക്കുന്ന ശരീരശാസ്ത്രത്തിന്റെയും ന്യൂറോ സയൻസിന്റെയും ഒരു ശാഖയാണ് ന്യൂറോഫിസിയോളജി. ന്യൂറോളജിക്കൽ രോഗങ്ങളുടെ രോഗനിർണയത്തിനും നിരീക്ഷണത്തിനും ഇത് സഹായിക്കുന്നു. ചരിത്രപരമായി, ഇത് ഇലക്‌ട്രോഫിസിയോളജിയുമായി കൂടുതൽ ബന്ധം പുലർത്തുന്നു. മോളാർ (ഇലക്ട്രോഎൻസെഫലോഗ്രാം, ഇഇജി) മുതൽ സെല്ലുലാർ (സിംഗിൾ ന്യൂറോണുകളുടെ ഗുണങ്ങളുടെ ഇൻട്രാ സെല്ലുലാർ റെക്കോർഡിംഗ്), പാച്ച് ക്ലാമ്പ്, വോൾട്ടേജ് ക്ലാമ്പ്, എക്സ്ട്രാ സെല്ലുലാർ സിംഗിൾ- വരെയുള്ള ന്യൂറൽ പ്രവർത്തനങ്ങളുടെ വൈദ്യുത റെക്കോർഡിംഗ്, ലോക്കൽ ഫീൽഡ് പൊട്ടൻഷ്യലിൻ്റെ യൂണിറ്റ് റെക്കോർഡിംഗ് എന്നിവയെല്ലാം ഇതിൻ്റെ ഭാഗമാണ്. എന്നിരുന്നാലും, ന്യൂറോൺ ഒരു ഇലക്ട്രോകെമിക്കൽ യന്ത്രമായതിനാൽ, അവയ്ക്ക് കാരണമാകുന്ന ഉപാപചയ, തന്മാത്രാ പ്രക്രിയകളിൽ നിന്ന് വൈദ്യുത സംഭവങ്ങളെ വേർതിരിക്കുന്നത് ബുദ്ധിമുട്ടാണ്. അതിനാൽ, മസ്തിഷ്ക പ്രവർത്തനം പരിശോധിക്കുന്നതിനായി ന്യൂറോഫിസിയോളജിസ്റ്റുകൾ നിലവിൽ രസതന്ത്രം (കാൽസ്യം ഇമേജിംഗ്), ഭൗതികശാസ്ത്രം (ഫങ്ഷണൽ മാഗ്നറ്റിക് റെസൊണൻസ് ഇമേജിംഗ്, എഫ്എംആർഐ ), മോളിക്യുലർ ബയോളജി (സൈറ്റ് ഡയറക്റ്റ് മ്യൂട്ടേഷനുകൾ) എന്നിവയിൽ നിന്നുള്ള ഉപകരണങ്ങൾ ഉപയോഗിക്കുന്നു.
"നാഡി" എന്നർത്ഥം വരുന്ന ഗ്രീക്ക് പദമായ νεῦρον,ജീവനുള്ള സംവിധാനങ്ങളുടെ പ്രവർത്തനത്തെക്കുറിച്ചുള്ള അറിവ് ആയ ഫിസിയോളജി (φύσις എന്നാൽ "പ്രകൃതി" എന്നും -λογία "അറിവ്" എന്നും അർത്ഥമാക്കുന്നു) എന്നീ വാക്കുകളിൽ ചേർന്നാണ് ഈ വാക്ക് ഉത്ഭവിച്ചത്.
ചരിത്രം
ബിസി 4,000 മുതൽ ന്യൂറോഫിസിയോളജി ഒരു പഠന വിഷയമാണ്
ബിസിയുടെ ആദ്യ വർഷങ്ങളിൽ, മിക്ക പഠനങ്ങളും മദ്യം, പോപ്പി ചെടികൾ തുടങ്ങിയ വ്യത്യസ്ത പ്രകൃതിദത്ത വസ്തുക്കൾ സൃഷ്ടിക്കുന്ന മയക്കങ്ങളെ കുറിച്ചായിരുന്നു. ബിസി 1700-ൽ എഡ്വിൻ സ്മിത്ത് സർജിക്കൽ പാപ്പിറസ് എഴുതപ്പെട്ടു. പുരാതന ഈജിപ്തുകാർ നാഡീവ്യവസ്ഥയെ എങ്ങനെ മനസ്സിലാക്കിയെന്ന് മനസ്സിലാക്കുന്നതിൽ ഈ പാപ്പിറസ് നിർണായകമായിരുന്നു. ഈ പാപ്പിറസ് ശരീരത്തിന്റെ വിവിധ ഭാഗങ്ങളിൽ, പ്രത്യേകിച്ച് തലയ്ക്കുണ്ടാകുന്ന പരിക്കുകളെക്കുറിച്ചുള്ള വ്യത്യസ്ത പഠനങ്ങൾ പരിശോധിച്ചു. ബിസി 460 മുതൽ, ഹിപ്പോക്രാറ്റസ് അപസ്മാരത്തെക്കുറിച്ച് പഠിക്കാൻ തുടങ്ങി, അതിന്റെ ഉത്ഭവം തലച്ചോറിൽ നിന്നാണെന്ന് സിദ്ധാന്തിച്ചു. മസ്തിഷ്കം സംവേദനത്തിൽ ഉൾപ്പെട്ടിട്ടുണ്ടെന്നും അതിൽ നിന്നാണ് ബുദ്ധി ഉരുത്തിരിഞ്ഞതെന്നും ഹിപ്പോക്രാറ്റസ് സിദ്ധാന്തിച്ചു. ഹിപ്പോക്രാറ്റസും അതുപോലെ മിക്ക പുരാതന ഗ്രീക്കുകാരും, വിശ്രമവും സമ്മർദ്ദരഹിതമായ അന്തരീക്ഷവും ന്യൂറോളജിക്കൽ ഡിസോർഡേഴ്സ് ചികിത്സിക്കാൻ സഹായിക്കുന്നതിൽ നിർണായകമാണെന്ന് വിശ്വസിച്ചു. ബിസി 280-ൽ, ചിയോസിലെ ഇറാസിസ്ട്രാറ്റസ്, തലച്ചോറിലെ വെസ്റ്റിബുലാർ പ്രോസസ്സിംഗിൽ വിഭജനങ്ങളുണ്ടെന്ന് സിദ്ധാന്തിച്ചു, അതുപോലെ തന്നെ സംവേദനം അവിടെ ഉണ്ടെന്ന് നിരീക്ഷണത്തിൽ നിന്ന് അനുമാനിച്ചു.
177-ൽ ഗാലൻ, അരിസ്റ്റോട്ടിൽ സിദ്ധാന്തിച്ചതുപോലെ, ഹൃദയത്തിൽ നിന്ന് വ്യത്യസ്തമായി തലച്ചോറിൽ മനുഷ്യ ചിന്തകൾ സംഭവിക്കുന്നുവെന്ന് സിദ്ധാന്തിച്ചു. വിഷ്വൽ സിസ്റ്റത്തിന് നിർണായകമായ ഒപ്റ്റിക് ചിയാസം 100 CE യിൽ മരിനസ് കണ്ടെത്തി. ഏകദേശം 1000, ഐബീരിയയിൽ താമസിക്കുന്ന അൽ-സഹ്‌റാവി ന്യൂറോളജിക്കൽ ഡിസോർഡേഴ്സിനുള്ള വിവിധ ശസ്ത്രക്രിയാ ചികിത്സകളെക്കുറിച്ച് എഴുതാൻ തുടങ്ങി. 1216-ൽ, തലച്ചോറിന്റെ വിവരണം ഉൾപ്പെടുന്ന യൂറോപ്പിലെ ആദ്യത്തെ അനാട്ടമി പാഠപുസ്തകം മോണ്ടിനോ ഡി ലൂസി എഴുതിയതാണ്. 1402-ൽ പ്രവർത്തനം തുടങ്ങിയ സെന്റ് മേരി ഓഫ് ബെത്‌ലഹേം ഹോസ്പിറ്റൽ (പിന്നീട് ബ്രിട്ടനിലെ ബെഡ്‌ലാം എന്നറിയപ്പെട്ടു) മാനസികരോഗികൾക്കു മാത്രമായി പ്രവർത്തിക്കുന്ന ആദ്യത്തെ ആശുപത്രിയായിരുന്നു.
1504-ൽ, ലിയോനാർഡോ ഡാവിഞ്ചി മനുഷ്യ വെൻട്രിക്കിൾ സിസ്റ്റത്തിന്റെ മെഴുക് കാസ്റ്റ് ഉപയോഗിച്ച് മനുഷ്യശരീരത്തെക്കുറിച്ചുള്ള തന്റെ പഠനം തുടർന്നു. 1536-ൽ നിക്കോളോ മാസ നാഡീവ്യവസ്ഥയിൽ സിഫിലിസ് പോലുള്ള വിവിധ രോഗങ്ങളുടെ പ്രത്യാഘാതങ്ങൾ വിവരിച്ചു. വെൻട്രിക്കുലാർ അറകളിൽ സെറിബ്രോസ്പൈനൽ ദ്രാവകം നിറഞ്ഞിരിക്കുന്നതും അദ്ദേഹം ശ്രദ്ധിച്ചു. 1542-ൽ, ജീൻ ഫെർണൽ എന്ന ഫ്രഞ്ച് ഫിസിഷ്യനാണ് ഫിസിയോളജി എന്ന പദം ആദ്യമായി ഉപയോഗിച്ചത്, തലച്ചോറുമായി ബന്ധപ്പെട്ട ശാരീരിക പ്രവർത്തനങ്ങൾ വിശദീകരിക്കാൻ. 1543-ൽ ആൻഡ്രിയാസ് വെസാലിയസ് ഡി ഹ്യൂമാനി കോർപോറിസ് ഫാബ്രിക്ക എഴുതി, അത് ശരീരഘടനയെക്കുറിച്ചുള്ള പഠനത്തിൽ വിപ്ലവം സൃഷ്ടിച്ചു. ഈ പുസ്തകത്തിൽ, പീനൽ ഗ്രന്ഥിയെ കുറിച്ചും അതിന്റെ പ്രവർത്തനത്തെ കുറിച്ചും അദ്ദേഹം വിവരിച്ചു, കൂടാതെ ബേസൽ ഗാംഗ്ലിയയും ആന്തരിക കാപ്‌സ്യൂളും ചേർന്ന് നിർമ്മിച്ച കോർപ്പസ് സ്ട്രിയാറ്റം വരയ്ക്കാൻ അദ്ദേഹത്തിന് കഴിഞ്ഞു. 1549-ൽ ജേസൺ പ്രാറ്റെൻസിസ് ഡി സെറിബ്രി മോർബിസ് പ്രസിദ്ധീകരിച്ചു. ന്യൂറോളജിക്കൽ രോഗങ്ങൾക്കായി നീക്കിവച്ച ഈ പുസ്തകം ന്യൂറോ രോഗലക്ഷണങ്ങളും ഗാലൻ, മറ്റ് ഗ്രീക്ക്, റോമൻ, അറബിക് എഴുത്തുകാരിൽ നിന്നുള്ള ആശയങ്ങളും ചർച്ച ചെയ്തു. വിവിധ മേഖലകളുടെ ശരീരഘടനയും നിർദ്ദിഷ്ട പ്രവർത്തനങ്ങളും ഇത് പരിശോധിച്ചു. 1550-ൽ ആൻഡ്രിയാസ് വെസാലിയസ് ഹൈഡ്രോസെഫാലസ് അല്ലെങ്കിൽ തലച്ചോറിൽ ദ്രാവകം നിറയ്ക്കുന്ന ഒരു കേസിൽ പ്രവർത്തിച്ചു. അതേ വർഷം തന്നെ, ബാർട്ടലോമിയോ യൂസ്റ്റാച്ചി ഒപ്റ്റിക് നാഡിയെക്കുറിച്ച്, പ്രധാനമായും തലച്ചോറിലെ അതിന്റെ ഉത്ഭവത്തെ കേന്ദ്രീകരിച്ചു പഠിച്ചു. 1564-ൽ, ഗിയുലിയോ സിസാരെ അരൻസിയോ ഹിപ്പോകാമ്പസ് കണ്ടെത്തി, അതിന്റെ ആകൃതി ഒരു കടൽ കുതിരയോട് സാമ്യമുള്ളതിനാൽ അതിന് ആ പേര് നൽകി.
1621-ൽ, റോബർട്ട് ബർട്ടൺ ദി അനാട്ടമി ഓഫ് മെലാഞ്ചോലി പ്രസിദ്ധീകരിച്ചു, അത് ഒരാളുടെ ജീവിതത്തിലെ പ്രധാന കഥാപാത്രങ്ങളുടെ നഷ്ടം വിഷാദത്തിലേക്ക് നയിക്കുന്നതു വിവരിക്കുന്നു. 1649-ൽ റെനെ ഡെസ്കാർട്ടസ് പീനൽ ഗ്രന്ഥിയെക്കുറിച്ച് പഠിച്ചു. അവിടെയാണ് ചിന്തകൾ രൂപപ്പെടുന്നത് എന്നും അത് തലച്ചോറിന്റെ "ആത്മാവ്" ആണെന്നും അദ്ദേഹം തെറ്റായി വിശ്വസിച്ചു. 1658-ൽ, ജോഹാൻ ജേക്കബ് വെപ്പർ ഒരു രോഗിയുടെ തകർന്ന രക്തക്കുഴൽഅദ്ദേഹത്തിന് അപ്പോപ്ലെക്സി അല്ലെങ്കിൽ സ്ട്രോക്ക് ഉണ്ടാക്കിയതായി വിശ്വസിച്ചു.
1749-ൽ, ഡേവിഡ് ഹാർട്ട്ലി ഒബ്സർവേഷൻസ് ഓൺ മാൻ (മനുഷ്യനെക്കുറിച്ചുള്ള നിരീക്ഷണങ്ങൾ) പ്രസിദ്ധീകരിച്ചു, അത് ഫ്രെയിം (ന്യൂറോളജി), കടമ ( ധാർമ്മിക മനഃശാസ്ത്രം ), പ്രതീക്ഷകൾ ( ആത്മീയത ) എന്നിവയിൽ ശ്രദ്ധ കേന്ദ്രീകരിച്ചു. സൈക്കോളജി എന്ന ഇംഗ്ലീഷ് പദം ആദ്യമായി ഉപയോഗിച്ചതും ഈ പുസ്തകമാണ്. 1752-ൽ സൊസൈറ്റി ഓഫ് ഫ്രണ്ട്സ് പെൻസിൽവാനിയയിലെ ഫിലാഡൽഫിയയിൽ മാനസികരോഗികൾക്ക് വൈദ്യചികിത്സ മാത്രമല്ല, പരിചാരകരും സുഖപ്രദമായ ജീവിത സാഹചര്യങ്ങളും നൽകാനാണ് അഭയം ഉദ്ദേശിച്ചു ഒരു അഭയകേന്ദ്രം ആരംഭിച്ചു. 1755-ൽ, ജീൻ-ബാപ്റ്റിസ്റ്റ് ലെ റോയ് മാനസികരോഗികൾക്കായി ഇലക്ട്രോകൺവൾസീവ് തെറാപ്പി ഉപയോഗിക്കാൻ തുടങ്ങി, പ്രത്യേക കേസുകളിൽ ഇന്നും ഈ ചികിത്സ ഉപയോഗിക്കുന്നു. 1760-ൽ ആർനെ-ചാൾസ് സെറിബെല്ലത്തിലെ വിവിധ മുറിവുകൾ മോട്ടോർ ചലനങ്ങളെ എങ്ങനെ ബാധിക്കുമെന്ന് പഠിച്ചു. 1776-ൽ സെറിബെല്ലത്തെ തീവ്രമായി പഠിക്കുകയും അതിന്റെ പ്രവർത്തനത്തെയും രൂപത്തെയും അടിസ്ഥാനമാക്കി ഒരു പുസ്തകം പ്രസിദ്ധീകരിക്കുകയും ചെയ്തു.
1784-ൽ, ഫെലിക്സ് വിക്-ഡി അസൈർ മിഡ് ബ്രെയിനിൽ ഒരു കറുത്ത നിറമുള്ള ഘടന കണ്ടെത്തി. 1791-ൽ സാമുവൽ തോമസ് വോൺ സോമ്മറിംഗ് ഈ ഘടനയെ സബ്സ്റ്റാന്റിയ നിഗ്ര എന്ന് വിളിച്ചു. അതേ വർഷം തന്നെ, വിഘടിച്ച തവളകളുടെ ഞരമ്പുകളിൽ വൈദ്യുതിയുടെ പങ്ക് ലൂയിജി ഗാൽവാനി വിവരിച്ചു. 1808-ൽ, ഫ്രാൻസ് ജോസഫ് ഗാൾ ഫ്രെനോളജിയെക്കുറിച്ച് പഠിക്കുകയും പ്രസിദ്ധീകരിക്കുകയും ചെയ്തു. വ്യക്തിത്വത്തിന്റെയും തലച്ചോറിന്റെ പ്രവർത്തനത്തിന്റെയും വ്യത്യസ്ത വശങ്ങൾ നിർണ്ണയിക്കാൻ തലയുടെ ആകൃതി നോക്കുന്ന തെറ്റായ ശാസ്ത്രമായിരുന്നു ഫ്രെനോളജി. 1811-ൽ ജൂലിയൻ ജീൻ സീസർ ലെഗല്ലോയിസ് മൃഗങ്ങളുടെ വിഘടനത്തിലും മുറിവുകളിലും ശ്വസനത്തെക്കുറിച്ച് പഠിക്കുകയും മെഡുള്ള ഒബ്ലോംഗറ്റയിൽ ശ്വസന കേന്ദ്രം കണ്ടെത്തുകയും ചെയ്തു. അതേ വർഷം തന്നെ, സുഷുമ്നാ നാഡിയുടെ ഡോർസൽ, വെൻട്രൽ വേരുകൾ തമ്മിലുള്ള പ്രവർത്തനപരമായ വ്യത്യാസങ്ങളെ താരതമ്യപ്പെടുത്തി ബെൽ-മഗൻഡി നിയമം എന്ന് പിന്നീട് അറിയപ്പെട്ട പ്രവർത്തനത്തെ കുറിച്ചുള്ള പഠനം ചാൾസ് ബെൽ പൂർത്തിയാക്കി. 1822-ൽ, കാൾ ഫ്രീഡ്രിക്ക് ബർഡാക്ക് ലാറ്ററൽ, മീഡിയൽ ജെനിക്കുലേറ്റ് ബോഡികളെ വേർതിരിച്ച ഇത് പിന്നീട് സിങ്ഗുലേറ്റ് ഗൈറസ് എന്ന് നാമകരണം ചെയ്തു. 1824-ൽ, എഫ്. മാഗൻഡി, ബെൽ-മഗൻഡി നിയമം പൂർത്തിയാക്കാൻ സന്തുലിതാവസ്ഥയിൽ സെറിബെല്ലത്തിന്റെ പങ്കിന്റെ ആദ്യ തെളിവ് പഠിക്കുകയും ഹാജരാക്കുകയും ചെയ്തു. 1838-ൽ തിയോഡോർ ഷ്വാൻ തലച്ചോറിലെ വെള്ളയും ചാരനിറത്തിലുള്ളതുമായ ദ്രവ്യത്തെ പഠിക്കാൻ തുടങ്ങി, ഒപ്പം അദ്ദേഹം മൈലിൻ കവചം കണ്ടെത്തി. മസ്തിഷ്കത്തിലെ ന്യൂറോണുകളുടെ ആക്സോണുകളെ മൂടുന്ന ഈ കോശങ്ങൾ അദ്ദേഹത്തിന്റെ പേരിൽ ഷ്വാൻ കോശങ്ങൾ എന്ന് നാമകരണം ചെയ്യപ്പെട്ടു. 1848-ൽ, പിന്നീട് ക്ലാസിക്കൽ ന്യൂറോഫിസിയോളജി രോഗിയായി മാറിയ ഫിനാസ് ഗേജിന്റെ തച്ചോറിൽ ഒരു സ്ഫോടന അപകടത്തിൽ ഇരുമ്പ് ടാപ്പിംഗ് വടി തുളച്ചുകയറി. പെരുമാറ്റം, തീരുമാനമെടുക്കൽ, അനന്തരഫലങ്ങൾ എന്നിവയും പ്രീഫ്രോണ്ടൽ കോർട്ടക്സും തമ്മിലുള്ള ബന്ധത്തിൽ അദ്ദേഹം ഒരു മികച്ച കേസ് പഠനമായി മാറി. 1849-ൽ, ഹെർമൻ വോൺ ഹെൽംഹോൾട്ട്സ് ശരീരത്തിലെ വൈദ്യുതി പഠിക്കുമ്പോൾ തവള നാഡി പ്രേരണകളുടെ വേഗത പഠിച്ചു.
ഉറവിടങ്ങൾ
വർഗ്ഗം:ന്യൂറോഫിസിയോളജി
ശകുന്തള റെയിൽവെ
ശകുന്തള റെയിൽവേ എന്ന സ്വകാര്യ റെയിൽവെ മഹാരാഷ്ട്രയിലെ യവത്മാൾ തൊട്ട് അച്ചാൽപൂർ വരെ പോകുന്ന നാരൊ ഗേജ് തീവണ്ടിപ്പാതയാണ്. ഇന്ത്യയുടെ സ്വാതന്ത്ര്യത്തിനുശേഷവും വിദേശ ഉടമസ്ഥത്യിൽനുള്ള തീവണ്ടിയാണ്.
History
കില്ലിക്, നിക്സൺ ആന്റ് കമ്പനി അവരുടെ ഇടനിലക്കാരായി പ്രവർത്തിക്കാൻ വേണ്ടി 1857ൽ 'സെൻട്രൽ പ്രൊവിൻസ് റെയിൽവേ കമ്പനി (CPRC) ഉണ്ടാക്കി.. കമ്പനി 1903ൽ നാരൊ ഗേജ് പാത ഉണ്ടാക്കി. Tവിദർഭയിൽ നിന്ന്് പരുത്തി കൊണ്ടുവന്ന് മാഞ്ചെസ്റ്ററിലേക്ക് കയറ്റി അയക്കുന്നതിനാണ് ഈ പാത ഉണ്ടാക്കിയത്. സ്വതന്ത്രമായി പ്രവർത്തിക്കുന്നതാണെങ്കിലും 1952ൽ മദ്ധ്യ റെയില്വേയുമായി കൂട്ട് ചേർന്നു. മാഞ്ചെസ്റ്ററിൽ നിർമ്മിച്ച സെഡ് ഡി ആവി എഞ്ജിൻ 1921 മുതൽ 70 കൊല്ലത്തോളം ഉപയോഗിച്ചു. 1994 ഏപ്രിൽ 15 മുതൽ ഡീസൽ യന്ത്രമാണ് ഉപയോഗിക്കുന്നത്. CPRC യുടെ പാത ഉപയോഗിക്കുന്നതിന് പിന്നീട് മദ്ധ്യ റെയിൽവെ ആയി മാറിയ GIPR ന് വാടക കൊടുക്കേണ്ടതുണ്ട്. ഇപ്പോൾ വാടക സംരക്ഷണ ചെലവിലേക്ക് ത്ട്ടിക്കിഴിക്കുകയാണ് ചെയ്യുന്നത്. ഈ വണ്ടി 140 കി.മീ ദൂരം 4 മണിക്കൂർകൊണ്ട് പിന്നിടുന്നു. ലിവർപൂലിൽ ഉണ്ടാക്കിയതെന്ന് അടയാളപ്പെടുത്തിയ അടയാള വിളക്കുകാലുകളാണ് ഇപ്പോഴും ഉപ്യോഗിക്കുന്നത്. 2016ൽ ഇന്ത്യൻ റെയിവെ ശകുന്തള റെയിൽവെ ബ്രോഡ്ഗേജ് ആക്കുമെന്ന് പ്രഖ്യാപിച്ചു.
അവലംബം
വർഗ്ഗം:റെയിൽ പാതകൾ
നിഴൽത്തുമ്പികൾ
സൂചിത്തുമ്പികളിലെ ഒരു കുടുംബമാണ് നിഴൽത്തുമ്പികൾ (Platystictidae). മുളവാലൻ തുമ്പികളോട് നല്ല സാദൃശ്യമുണ്ട്. ഏഷ്യ, മധ്യ അമേരിക്ക, തെക്കേ അമേരിക്ക എന്നിവിടങ്ങളിൽ എല്ലായിടത്തും ഇവയെ ധാരാളമായി കാണുന്നു.
വിവരണം
പേര് സൂചിപ്പിക്കുന്നത് പോലെ സൂര്യപ്രകാശം അധികം എത്താത്ത, നിത്യഹരിത വനങ്ങളിലെ കാട്ടരുവിയോരങ്ങളിലാണ് നിഴൽത്തുമ്പികളെ കാണാറുള്ളത്. ഒഴുക്ക് കുറഞ്ഞ കുഞ്ഞരുവികളാണ് ഇവയുടെ പ്രജനനകേന്ദ്രങ്ങൾ. മിക്ക സ്പീഷിസുകളും ചെറിയ ഒരുപ്രദേശത്തുമാത്രം കാണപ്പെടുന്ന രീതിയിൽ ആണ് ഉള്ളത്. മറ്റ് തുമ്പികളിൽ നിന്ന് വ്യത്യസ്തമായി ഇവ തങ്ങളുടെ പ്രജനനകേന്ദ്രങ്ങൾ  വിട്ട് അധിക ദൂരം സഞ്ചരിക്കാറില്ല. അതിനാൽത്തന്നെ പല സ്പീഷിസുകളെയും ഇനിയും കണ്ടുപിടിക്കാൻ ഉണ്ടാവാം.
വീതി കുറഞ്ഞ ചിറകുകളും മെലിഞ്ഞുനീണ്ട വയറും ഇവയുടേ സവിശേഷതയാണ്. ഉദരത്തിന് പിൻചിറകുകളെക്കാൾ ഇരട്ടിയോ അതിൽ കൂടുതലോ നീളമുണ്ടായിരിക്കും. ഈ കുടുംബത്തിലെ തുമ്പികൾ പൊതുവെ കറുപ്പ് അല്ലെങ്കിൽ ബ്രൗൺ നിറത്തിലുള്ളവയാണ്. ശരീരത്തിൽ നീല അല്ലെങ്കിൽ വെളുപ്പ് നിറത്തിലുള്ള വളയങ്ങളും കാണാം.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ
ശിവൻ (ഛായാഗ്രാഹകൻ)
കേരളത്തിൽ നിന്നുള്ള ഛായാഗ്രാഹകനും സംവിധായകനുമാണ് ശിവൻ. മലയാളത്തിലെ ആദ്യത്തെ പ്രസ് ഫോട്ടോഗ്രാഫർ ആയ അദ്ദേഹം ഫോട്ടോഗ്രഫിക്കു പുറമേ സിനിമ, ഡോക്യുമെന്ററി, സാഹിത്യം, നാടകം എന്നീ മേഖലകളിലും വ്യക്തിമുദ്ര പതിപ്പിച്ചിട്ടുണ്ട്. തിരുവിതാംകൂറിലെയും തിരു-കൊച്ചിയിലെയും പിന്നെ കേരളത്തിലെയും ആദ്യ ഗവ. പ്രസ് ഫൊട്ടോഗ്രഫറായിരുന്ന അദ്ദേഹം മൂന്നുതവണ ദേശീയ ചലച്ചിത്രപുരസ്കാരം നേടിയിട്ടുണ്ട്. പ്രശസ്ത ഛായാഗ്രാഹകരും സംവിധായകരുമായ സന്തോഷ് ശിവൻ, സംഗീത് ശിവൻ, സം​വി​ധാ​യ​ക​ൻ​ ​സ​‌​ഞ്ജീ​വ് ​ശിവ​ൻ എന്നിവർ മക്കളാണ്.
ജീവിത രേഖ
1932​ ​മെയ് 14​ ന് ആലപ്പുഴ ജില്ലയിൽ ​ഹരിപ്പാട് പടീറ്റതിൽ​ ഗോപാല പിള്ളയുടെയും​ ഭ​വാ​നി​ അമ്മയുടെയും ആറുമക്കളിൽ രണ്ടാമനായി​ ​ജനനം. ​ ശിവശങ്കരൻ നായർ എന്നാണ് യഥാർഥ പേര്. 1959 ൽ തിരുവനന്തപുരം സെക്രട്ടറിയേറ്റിന് സമീപം ശിവൻസ് സ്റ്റുഡിയോ എന്ന സ്ഥാപനം സ്ഥാപിച്ചു. സ്വപ്നം, യാഗം, കൊച്ചുകൊച്ചു മോഹങ്ങൾ, ഒരുയാത്ര, കിളിവാതിൽ, കേശു തുടങ്ങിയ സിനിമകൾ സംവിധാനം ചെയ്തു. സംഗീതജ്ഞൻ ശെമ്മങ്കുടിയുടേതടക്കം ഇരുപത്തിയഞ്ചിലധികം ഡോക്യുമെന്റെറികളും സംവിധാനം ചെയ്തിട്ടുണ്ട്. ചെമ്മീൻ എന്ന പ്രശസ്ത സിനിമയുടെ സ്റ്റിൽ ഫോട്ടോഗ്രാഫർ അദ്ദേഹമായിരുന്നു. തിരുവനന്തപുരത്ത് ഒരു സിനിമ പ്രൊഡക്‌ഷൻ യൂണിറ്റ് വേണമെന്നാഗ്രഹിച്ച ശിവൻ ചിത്രാഞ്ജലി സ്റ്റുഡിയോയുടെ ഉയർച്ചയ്ക്കുവേണ്ടി വലുതായി അധ്വാനിച്ചിട്ടുണ്ട്. ചന്ദ്രമണിയാണ് ഭാര്യ. ച​ല​ച്ചി​ത്ര​ സംവിധാ​യ​ക​ൻ​ ​സംഗീത് ശിവൻ,​ ​സംവിധാ​യകനും​ ഛാ​യ​ഗ്രാ​ഹ​ക​നു​മാ​യ​ ​സന്തോഷ് ശിവൻ,​ ​സംവിധായകൻ സഞ്ജീവ് ശി​വ​ൻ,​ സരിത രാജീവ് എന്നി​വ​ർ​ മക്കളാണ്.
2021 ജൂൺ 24 ന് തിരുവനന്തപുരത്ത് വെച്ച് ഹൃദയാഘാതം മൂലം അദ്ദേഹം അന്തരിച്ചു.
അവലംബം
വർഗ്ഗം:മലയാളചലച്ചിത്രഛായാഗ്രാഹകർ വർഗ്ഗം:ഇന്ത്യക്കാരായ ഫോട്ടോഗ്രാഫർമാർ വർഗ്ഗം:മലയാളചലച്ചിത്രസംവിധായകർ
രാമമംഗലം ഗ്രാമപഞ്ചായത്ത്
എറണാകുളം ജില്ലയിലെ മൂവാറ്റുപുഴ താലൂക്കിൽ പാമ്പാക്കുട ബ്ളോക്കിൽ രാമമംഗലം, മേമ്മുറി എന്നീ വില്ലേജുകളുടെ പരിധിയിൽ വരുന്ന ഗ്രാമപഞ്ചായത്താണ് 23.40 ചതുരശ്രകിലോമീറ്റർ വിസ്തീർണ്ണമുള്ള രാമമംഗലം ഗ്രാമപഞ്ചായത്ത്.
ജയ അരുണാചലം
ഇന്ത്യൻ സാമൂഹികപ്രവർത്തകയാണ് ജയ അരുണാചലം (ஜெயா அருணாசலம் ; ജനനം:1935 ഫെബ്രുവരി 8). സ്ത്രീകളുടെ ക്ഷേമത്തിനായി തമിഴ്നാട് ആസ്ഥാനമാക്കി പ്രവർത്തിക്കുന്ന വർക്കിംഗ് വിമെൻസ് ഫോറം എന്ന സംഘടനയുടെ സ്ഥാപകയാണ്. സ്ത്രീകളെ ബിസിനസ് രംഗത്തേക്കു കൊണ്ടുവരുന്നതിനായി ഈ സംഘടന ധാരാളം ധനസഹായങ്ങൾ ചെയ്തിരുന്നു.
ആദ്യകാലജീവിതം
1935 ഫെബ്രുവരി 8-ന് തമിഴ്നാട്ടിലെ ഒരു ബ്രാഹ്മണ കുടുംബത്തിലാണ് ജയയുടെ ജനനം. ഭൂമിശാസ്ത്രത്തിലും സാമ്പത്തികശാസ്ത്രത്തിലും ബിരുദാനന്തരബിരുദം നേടി. റോമിലെ സൊസൈറ്റി ഫോർ ഇന്റർനാഷണൽ ഡെവലപ്മെന്റിന്റെ ഉപദേശകസമിതിയിൽ അംഗമായിരുന്നു. ഈ പദവിയിലെത്തുന്ന ആദ്യ ദക്ഷിണേഷ്യൻ വനിതയാണ് ജയ.
അവലംബം
വർഗ്ഗം:ഇന്ത്യൻ വനിതകൾ വർഗ്ഗം:1935-ൽ ജനിച്ചവർ വർഗ്ഗം:ഫെബ്രുവരി 8-ന് ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ചിൽഡ്രൺ അണ്ടർ എ പാം
വിൻസ്ലോ ഹോമർ വരച്ച വാട്ടർ കളർ പെയിന്റിംഗാണ് ചിൽഡ്രൻ അണ്ടർ എ പാം (അല്ലെങ്കിൽ ചിൽഡ്രൻ അണ്ടർ പാം ട്രീ). ബിബിസി ടിവി സീരീസായ ഫേക്ക് ഓർ ഫോർച്യൂൺ? രണ്ടാം എപ്പിസോഡിൽ ഈ ചിത്രം ചിത്രീകരിച്ചിരുന്നു.
ഉത്ഭവം
1885 ൽ ബഹമാസിൽ ഈ ചിത്രം വരച്ചിട്ടുണ്ട്. ഈ ചിത്രം വാട്ടർ കളറിലും പെൻസിലിലുമാണ് വരച്ചിരിക്കുന്നത്. അക്കാലത്ത് ബഹമാസിലെ കൊളോണിയൽ ഗവർണറായിരുന്ന സർ ഹെൻറി ബ്ലെയ്ക്കിന്റെ മൂന്ന് മക്കളെ ഇതിൽ ചിത്രീകരിക്കുന്നു. അറേബ്യൻ വസ്ത്രധാരണത്തിൽ ഒരു ഫാൻസി ഡ്രസ് പാർട്ടിയിൽ പങ്കെടുക്കുകയായിരുന്നു അവർ. പാർട്ടിയിൽ വിൻസ്ലോ ഹോമറും പങ്കെടുത്തു. ലേഡി ബ്ലെയ്ക്ക് കുട്ടികളുടെ ചിത്രം വരയ്ക്കാൻ ആവശ്യപ്പെട്ടു. ഒലിവ് ബ്ലെയ്ക്കാണ് കേന്ദ്ര വ്യക്തിത്വം. അവരുടെ ഇരുവശത്തും അവരുടെ ഇളയ സഹോദരന്മാരായ മൗറീസും ആർതറും ഉണ്ട്. ഒലിവ് പിന്നീട് ജോൺ (ജാക്ക്) അർബുത്നോട്ടിനെ വിവാഹം കഴിച്ചു. അദ്ദേഹം ബീച്ച്കോംബർ കോളങ്ങൾ എഴുതിയിരുന്നു. പിന്നീടുള്ള വർഷങ്ങളിൽ ഒലിവിനെ അവരുടെ പേരക്കുട്ടികളിലൊരാൾ വിശേഷിപ്പിച്ചത് "a formidable looking woman of whom I was somewhat frightened".
ഫ്രെയിം ചെയ്തിട്ടില്ലാത്ത പെയിന്റിംഗ് പിന്നീട് ലേഡി ബ്ലെയ്ക്കിന്റെ നിരവധി ചിത്രങ്ങളിൽ ഉൾപ്പെടുത്തിയിട്ടുണ്ട്. അവർ സ്വയം ഒരു അമേച്വർ ആർട്ടിസ്റ്റായിരുന്നു. പെയിന്റിംഗ് അവരുടേതാണെന്ന് വീട്ടുകാർ വിശ്വസിച്ചു. ജമൈക്കയിലും ഹോങ്കോങ്ങിലുമുള്ള കൊളോണിയൽ സേവനത്തിനുശേഷം ബ്ലെയ്ക്ക്സ് അയർലണ്ടിലെ കൗണ്ടി കോർക്കിലെ യൂഗാലിലെ മർട്ടിൽ ഗ്രോവിലേക്ക് വിരക്തജീവിതം നയിച്ചു.
കുറിപ്പുകൾ
വർഗ്ഗം:കുട്ടികളുടെ ചിത്രങ്ങൾ
തിരൂർ നമ്പീശൻ
ലഘുചിത്രം|തിരൂർ നമ്പീശൻ പാടുന്നു “സുഖമോ ദേവീ,,”
ജീവിതരേഖ
1942 മേയ് 14-ന് ഇന്നത്തെ മലപ്പുറം ജില്ലയിലെ തിരൂർ പട്ടണത്തിൽ പുളിയിൽ ദാമോദരൻ നമ്പീശന്റെയും നങ്ങേലി ബ്രാഹ്മണിയമ്മയുടെയും മൂത്ത മകനായാണ് നാരായണൻ നമ്പീശൻ ജനിച്ചത്. ഏഴാം വയസ്സിൽ കർണാടക സംഗീതം അഭ്യസിച്ചുതുടങ്ങി. എൻ.കെ. വാസുദേവ പണിക്കരായിരുന്നു ആദ്യ ഗുരു. 15 വയസ്സ് തികയും മുമ്പ് അദ്ദേഹത്തിന് തന്റെ മാതാപിതാക്കളെയും രണ്ട് അനുജന്മാരെയും നഷ്ടപ്പെട്ടിരുന്നു. അപ്പോഴേയ്ക്കും പണിക്കർ ശിഷ്യന്റെ കഴിവിന്റെ ആഴം മനസ്സിലാക്കിക്കഴിഞ്ഞിരുന്നു. അദ്ദേഹം പറഞ്ഞതനുസരിച്ച് സ്കൂൾ വിദ്യാഭ്യാസം അവസാനിപ്പിച്ച് 1957-ൽ നമ്പീശൻ കേരളകലാമണ്ഡലത്തിൽ കഥകളി ഗായകനാവാനുള്ള പരിശീലനം ആരംഭിച്ചു..
കലാമണ്ഡലത്തിൽ മാടമ്പി സുബ്രഹ്മണ്യൻ നമ്പൂതിരി, കലാമണ്ഡലം ശങ്കരൻ എമ്പ്രാന്തിരി, കലാമണ്ഡലം ഹൈദരലി എന്നിവർ നമ്പീശന്റെ സതീർത്ഥ്യരായിരുന്നു. കലാമണ്ഡലം നീലകണ്ഠൻ നമ്പീശൻ, ശിവരാമൻ നായർ, കാവുങ്ങൽ മാധവ പണിക്കർ തുടങ്ങിയ മഹാരഥന്മാരായിരുന്നു ഗുരുക്കന്മാർ. മൂന്ന് വർഷത്തെ പഠനത്തിനുശേഷം 1960-ൽ മാടമ്പിയോടൊപ്പം നമ്പീശൻ അരങ്ങേറ്റം കുറിച്ചു.
അരങ്ങേറ്റത്തിനുശേഷം സംഗീതവുമായി ഉപജീവനം തുടങ്ങിയ നമ്പീശൻ ആതവനാട് കറുത്തേടത്ത് സൗദാമിനി ബ്രാഹ്മണിയമ്മയെ വിവാഹം കഴിച്ചു. വിവാഹത്തിനുശേഷം ഭാര്യയുടെ ജന്മനാട്ടിലും പിന്നീട്  ചെറുതുരുത്തി, മുതുതല, മംഗലാംകുന്ന് തുടങ്ങി പല സ്ഥലങ്ങളിലും ഇടക്കാലങ്ങളിൽ താമസിച്ചശേഷം ഒടുവിൽ ശ്രീകൃഷ്ണപുരത്ത്  സ്ഥിരതാമസമാക്കി. തിരൂർ നമ്പീശൻ-സൗദാമിനി ബ്രാഹ്മണിയമ്മ ദമ്പതികൾക്ക് മൂന്ന് മക്കളാണുള്ളത്. ഇവരിലെ മൂത്ത മകനായ മോഹനൻ അച്ഛന്റെ പാത പിന്തുടർന്നുവരുന്നു.
കഥകളി രംഗത്ത്
നമ്പീശൻ കദകളിപ്പദങ്ങളിലെ പുതിയ പരീക്ഷണങ്ങളെ എതിർത്തു. കഥകളിയിലെ കഥാപാത്രങ്ങൾക്ക് അനുയോജ്യമായ ഭാവം നൽകാൻ അതിലെ സംഗീതം പര്യാപ്തമാണെന്നായിരുന്നു അദ്ദേഹത്തിന്റെ നിലപാട്.
തികഞ്ഞ ഇടതുപക്ഷ അനുഭാവിയായിരുന്ന നമ്പീശൻ പു.ക.സ.യിലെ സജീവപ്രവർത്തകനായിരുന്നു. പ്രശസ്ത കവി ഇയ്യങ്കോട് ശ്രീധരൻ രചിച്ച 'മാനവവിജയം' ആട്ടക്കഥയിൽ പ്രധാന ഗായകൻ നമ്പീശനായിരുന്നു. പുതിയ പ്രമേയമായിരുന്നിട്ടും കഥകളിസംഗീതം അതിന്റെ പൂർണ്ണതയിൽ കൊണ്ടുവരാൻ അദ്ദേഹം ശ്രദ്ധിച്ചു. തിരക്കിട്ട ജീവിതശൈലിയും അമിതമായ മദ്യപാനവും നമ്പീശന്റെ ആരോഗ്യം തകർത്തുകളഞ്ഞു. അവസാനനാളുകളിൽ കടുത്ത പ്രമേഹവും രക്താതിമർദ്ദവും അനുഭവിച്ചു. 1994 ഓഗസ്റ്റ് 8-ന് തന്റെ ജീവിതത്തിലെ അവസാന സംഗീത ക്ലാസ്സ് പൂമുള്ളി മനയിൽ വച്ചുനടത്തിയ അദ്ദേഹം രണ്ടുദിവസങ്ങൾക്കുശേഷം (ഓഗസ്റ്റ് 10) തന്റെ 52-ആം വയസ്സിൽ ശ്രീകൃഷ്ണപുരത്തെ വീട്ടിൽ വച്ച് മസ്തിഷ്കാഘാതത്തെത്തുടർന്ന് അന്തരിച്ചു. മൃതദേഹം പൂർണ്ണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കരിച്ചു.
പുറമെ നിന്നുള്ള കണ്ണികൾ
വർഗ്ഗം:കഥകളി ഗായകർ വർഗ്ഗം:മലപ്പുറം ജില്ലയിൽ ജനിച്ചവർ വർഗ്ഗം:1942-ൽ ജനിച്ചവർ വർഗ്ഗം:1994-ൽ മരിച്ചവർ വർഗ്ഗം:മേയ് 14-ന് ജനിച്ചവർ വർഗ്ഗം:ഓഗസ്റ്റ് 10-ന് മരിച്ചവർ
ആംസ്ട്രോങ്ങ് പരിധി
37 ° സി (98.6 ° F): മിക്കപ്പോഴും ആംസ്ട്രോങ്ങിന്റെ വരി വിളിക്കപ്പെടും ആംസ്ട്രോങ് പരിധി,, വെള്ളം മനുഷ്യ ശരീരത്തിന്റെ സാധാരണ താപനില തിളച്ചു എന്ന് (0.0618 അന്തരീക്ഷം അല്ലെങ്കിൽ 6.3 kPa (1.9 inHg)) അതിനാൽ കുറഞ്ഞ ഒരു അന്തരീക്ഷമർദ്ദം ഉളവാക്കുന്നു എന്ന് ഉയരത്തിൽ ആണ്. ഇത് Randolph ഫീൽഡ് ടെക്സസിലെ 1947 ൽ ബഹിരാകാശ മെഡിസിനിൽ അമേരിക്കൻ എയർഫോഴ്സ് വകുപ്പ് സ്ഥാപിച്ച ഹാരി ജോർജ് ആംസ്ട്രോങ്, പേരിലാണ്. പഴയത് മനുഷ്യർ ഏത് അപ്പുറം ഉയരത്തിൽ പദം [കുറിപ്പ് 1] ആംസ്ട്രോങ് ഈ പ്രതിഭാസം തിരിച്ചറിയാൻ ആദ്യമായി നിലനിൽക്കാൻ കഴിയില്ല ഒരു unpressurized ചുറ്റുപാടുകളിൽ. [1] ഭൂമിയുടെ, ഉയരത്തിൽ വിവിധ 18.900 നും 19.350 മീറ്റർ (62,000 ഉം 63.500 കാൽ, അല്ലെങ്കിൽ ഏകദേശം 12 മൈൽ (10 എൻഎംഐ)) തമ്മിലുള്ള എന്ന് റിപ്പോർട്ട് ചെയ്യപ്പെട്ടിട്ടുണ്ട്.
വിശ്വരൂപം (ചലച്ചിത്രം)
കമലഹാസൻ സംവി‌ധാനവും നിർമ്മാണവും നിർവ്വഹിച്ച് 2013 ജനുവരി മാസം പുറത്തിറങ്ങിയ ഒരു തമിഴ് ചലച്ചിത്രമാണു വിശ്വരൂപം. ഈ ചിത്രത്തിലെ പ്രധാന കഥാപാത്രത്തെയും കമലഹാസൻ തന്നെയാണു അവതരിപ്പിച്ചിരിക്കുന്നത്. പൂജ കുമാർ, രാഹുൽ ബോസ്, ആൻഡ്രീയ ജെറീമിയ, ജയ്ദീപ് അഹ്ലാദ് എന്നിവർ മറ്റു പ്രധാന വേഷങ്ങളിൽ അഭിനയിച്ചിരിക്കുന്നു.
തീവ്രവാദവിരുദ്ധ യുദ്ധത്തിന്റെ മറവിൽ മുസ്‌ലിം സമുദായത്തെ മൊത്തം അപകീർത്തിപ്പെടുത്തുന്ന തരത്തിലാണ് ചലച്ചിത്രം നീങ്ങുന്നതെന്ന് വിലയിരുത്തുന്നവരുണ്ട്.
എതിർപ്പുകൾ
വിശ്വാസികളെ ഭീകരവാദികളായി ചിത്രീകരിക്കുന്നതായി ആരോപിച്ച് ചില മുസ്‌ലിം സംഘടനകൾ ചിത്ര പ്രദർശനത്തിനെതിരെ എതിർപ്പുയർത്തിയിരുന്നു. തമിഴ്‌നാട്ടിലെ മുസ്‌ലിം സംഘടനകളുടെ എതിർപ്പിനെത്തുടർന്ന് ജയലളിത സർക്കാർ ചിത്രത്തിന്റെ പ്രദർശനാനുമതി രണ്ടാഴ്ചത്തേക്ക് തടഞ്ഞു. തമിഴ്‌നാട്ടിൽ വിശ്വരൂപം പ്രദർശിപ്പിക്കണമെങ്കിൽ ചിത്രം വീണ്ടും എഡിറ്റ് ചെയ്യണമെന്ന് സർക്കാർ നിർദ്ദേശം നൽകി. മദ്രാസ് ഹൈക്കോടതി സിംഗിൾ ബഞ്ച് പ്രദർശാനുമതി നൽകി ഉത്തരവ് പുറപ്പെടുവിച്ചെങ്കിലും ഡിവിഷൻ ബഞ്ച് സ്‌റ്റേ ചെയ്തു. തന്റെ സിനിമയ്‌ക്കെതിരെയുള്ള നീക്കം സാസ്‌കാരിക ഭീകരവാദമാണെന്ന് കമൽ പ്രതികരിച്ചിരുന്നു.
പിന്തുണയും ഐക്യദാർഢ്യവും
ലഘുചിത്രം|വിശ്വരൂപം സിനിമ നിരോധനത്തിനെതിരെ സിനിമ പോസ്റ്റർ പതിച്ച് സി.പി.ഐ.എം പോളിറ്റ് ബ്യൂറോ അംഗം എം.എ. ബേബി ഐക്യദാർഡ്യം പ്രഖ്യാപിക്കുന്നു വിശ്വരൂപം സിനിമയെ സമുദായ വിരോധം ആരോപിച്ച്‌ നിരോധിക്കാൻ ശ്രമിക്കുന്നത്‌ ജനാധിപത്യപരമല്ല എന്നു ചൂണ്ടിക്കാട്ടി സി.പി.ഐ.എം, സി.പി.ഐ, നേതൃത്ത്വവും പുരോഗമന പ്രസ്ഥാനങ്ങളും സിനിമ പ്രദർശനത്തിന് പിന്തുണയും ഐക്യദാർഢ്യവും നൽകി രംഗത്തെത്തിയിരുന്നു.
പുറമെ നിന്നുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:കമൽ ഹാസൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ആവിഷ്കാര സ്വാതന്ത്ര്യം
നാഷണൽ സ്റ്റുഡന്റ്സ് യൂണിയൻ ഓഫ് ഇന്ത്യ
ഇന്ത്യൻ നാഷണൽ കോൺഗ്രസിന്റെ വിദ്യാർത്ഥി സംഘടനയാണ് നാഷണൽ സ്റ്റുഡന്റസ് യൂണിയൻ  ഓഫ് ഇന്ത്യ.
കേരളത്തിൽ നിന്ന് പ്രതിപക്ഷ നേതാവ് രമേശ് ചെന്നിത്തല നിയമസഭാ സാമാജികരായ ഹൈബി ഈഡൻ,റോജി എം. ജോൺ തുടങ്ങിയവരാണ് സംഘടനയുടെ ദേശീയ അദ്ധ്യക്ഷന്മാർ ആയിട്ടുള്ളത്
അവലംബം
വർഗ്ഗം:ഇന്ത്യയിലെ വിദ്യാർത്ഥിസംഘടനകൾ
ഹേവാർഡ്
ഹേവാർഡ് (മുൻകാലത്ത് ഹേവാർഡ്സ്, ഹേവാർഡ്സ് സ്റ്റേഷൻ, ഹേവുഡ് എന്നീ പേരുകളിലും അറിയപ്പെട്ടിരുന്നു) അമേരിക്കൻ ഐക്യനാടുകളിലെ കാലിഫോർണിയിയിൽ അലമേഡ കൌണ്ടിയിലുൾപ്പെട്ടതും സാൻ ഫ്രാൻസിസ്കോ ബേ മേഖലയുടെ ഉപമേഖലയായ ഈസ്റ്റ് ബേയിൽ സ്ഥിതിചെയ്യുന്നതുമായ ഒരു നഗരമാണ്. 2014-ലെ കണക്കുകൾ പ്രകാരം 149,392 ജനസംഖ്യയുള്ള ഈ നഗരം ബേ ഏരിയയിലെ ആറാമത്തെ വലിയ നഗരവും അലമേഡ കൌണ്ടിയിലെ മൂന്നാമത്തെ വലിയ നഗരവുമാണ്. കാലിഫോർണിയയിൽ ഏറ്റവും ജനസംഖ്യയുള്ള മുനിസിപ്പാലിറ്റികളിൽ 37 ആം സ്ഥാനമാണ് ഈ നഗത്തിനുള്ളത്. യു.എസ്. സെൻസസിൽ ഈ നഗരത്തെ സാൻ ഫ്രാൻസിസ്കോ-ഓക്ക്ലാൻഡ്-ഫ്രേമോണ്ട് മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെടുത്തിയിരിക്കുന്നു. കാസ്ട്രോ വാലി, യൂണിയൻ സിറ്റി എന്നിവയുടെ മദ്ധ്യഭാഗത്തായും സാൻ മറ്റെയോ-ഹേവാർഡ് പാലത്തിന്റെ കിഴക്കൻ സീമയിലുമായാണ് ഇതു പ്രാഥമികമായി സ്ഥിതിചെയ്യുന്നത്. സാന്റാ മാറ്റെോ-ഹെയ്വാഡ് ബ്രിഡ്ജിന്റെ കിഴക്കൻ ടെർമിനലിലാണ്. നഗരത്തിന്റെചരിത്രത്തിൽ, 1868-ലെ ഹേവാർഡ് ഭൂകമ്പത്തിൽ നഗരം തകർന്നു തരിപ്പണമായിരുന്നു. ഇരുപതാം നൂറ്റാണ്ടിന്റെ ആരംഭം മുതൽ 1980 കളുടെ തുടക്കം വരെ ഹേവാർഡ് നഗരത്തിന്റെ സമ്പദ്വ്യവസ്ഥ ഇപ്പോൾ നിഷ്ക്രിയമായ ടിന്നിലടച്ച ഭക്ഷണം, ഉപ്പുത്പാദനം എന്നിവയിൽ  പ്രബലമായിരുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ബോർഗെഫ്‍ജെൽ ദേശീയോദ്യാനം
ബോർഗെഫ്‍ജെൽ ദേശീയോദ്യാനം (നോർവീജിയൻ: Børgefjell nasjonalpark, തെക്കൻ സാമി: Byrkije vaarjelimmiedajve) നോർവേയിലെ ഒരു അവികസിതമായ ദേശീയോദ്യാനമാണ്. ഇത് നോർഡ്-ട്രോണ്ടെലാഗ്, നോർഡ്‍ലാൻറ് എന്നീ കൌണ്ടികളുടെ അതിരുകളിൽ തമ്മിൽ പിണഞ്ഞും സ്വീഡനുമായുള്ള ഒരു അതിർ‌ത്തി പങ്കിട്ടും സ്ഥിതിചെയ്യുന്നു. ദേശീയോദ്യാനത്തിലെ ഭൂരപക്ഷം പ്രദേശങ്ങളും സംവരണമേഖലയായതിനാൽ സന്ദർശകർക്കുള്ള നടപ്പാതകൾ കുറവും മറ്റ് സൌകര്യങ്ങളുടെ അപര്യാപ്തതയുമുണ്ട്. മറ്റൊരു വ്യക്തിയെ കാണാതെ സന്ദർശകർക്ക് ദീർഘകാലാടിസ്ഥാനത്തിൽ കാൽനടയാത്ര നടത്താവുന്നതാണ്. 1,447 ചതുരശ്ര കിലോമീറ്റർ (559 ചതുരശ്ര മൈൽ) വിസ്തീർണ്ണമുള്ള ഈ ദേശീയോദ്യാനം, 1963 ലാണ് സ്ഥാപിക്കപ്പെട്ടത്. 1973, 2003 വർഷങ്ങളിൽ ഇത് വിപുലീകരിക്കപ്പെട്ടിരുന്നു.
ഇന്ത്യൻ പൈക്ക് കോങ്ങർ
കടൽ വാസിയായ ഒരു കോങ്ങർ മൽസ്യമാണ് ഇന്ത്യൻ പൈക്ക് കോങ്ങർ അഥവാ പാമ്പു മീൻ  അഥവാ '''Indian Pike Conger. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
ആരൽ വിഭാഗത്തിൽ പെട്ട മൽസ്യമാണ് ഇവ. മലയാളത്തിൽ ഈ വിഭാഗത്തിലെ എല്ലാ മത്സ്യങ്ങളേയും പൊതുവെ മലിഞ്ഞീൽ എന്നാണ് വിളിക്കുന്നത്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ വർഗ്ഗം:മലിഞ്ഞീൽ
രാജ്ഗർഹ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് രാജ്ഗർഹ. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് രാജ്ഗർഹ സ്ഥിതിചെയ്യുന്നത്. രാജ്ഗർഹ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് രാജ്ഗർഹ ൽ 4 വീടുകൾ ഉണ്ട്. ആകെ ജനസംഖ്യ 26 ആണ്. ഇതിൽ 13 പുരുഷന്മാരും 13 സ്ത്രീകളും ഉൾപ്പെടുന്നു. രാജ്ഗർഹ ലെ സാക്ഷരതാ നിരക്ക് 73.08 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. രാജ്ഗർഹ ലെ 6 വയസ്സിനു താഴെയുള്ള കുട്ടികളുടെ എണ്ണം 3 ആണ്. ഇത് രാജ്ഗർഹ ലെ ആകെ ജനസംഖ്യയുടെ 11.54 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 9 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 9 പുരുഷന്മാരും 0 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 100 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 11.11 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
രാജ്ഗർഹ ലെ 0 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
എരയാംകുടി
തൃശ്ശൂർ ജില്ലയിൽ തെക്കേ അറ്റത്ത്‌ ഏറണാകുളം ജില്ലയുടെ വടക്കേ അതിർത്തി പങ്കിടുന്ന ഒരു ഗ്രാമമാണ്‌ എരയാംകുടി. ചാലക്കുടി പുഴയുടെ തീരത്താണ് ഈ ഗ്രാമം. മാമ്പ്ര, അന്നമനട, പുളിയനം, എളവൂർ എന്നിവയാണ് അടുത്തുള്ള ഗ്രാമങ്ങൾ. ഇവിടെ താമസിക്കുന്ന ഭൂരിപക്ഷം ആളുകളും പ്രധാനമായും കൃഷിയെ ആശ്രയിച്ച് ജീവിക്കുന്നു.
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഭീമനാമ
തെക്കുകിഴക്കൻ ഏഷ്യൻ രാജ്യങ്ങൾ സ്വദേശമായ ഒരിനം ശുദ്ധജല ആമയാണ് ഭീമനാമ (Asian giant softshell turtle).
അവലംബം
വർഗ്ഗം:ആമകൾ
കളർകോട് മഹാദേവക്ഷേത്രം
ഐതിഹ്യം
കല്ല്യക്രോഢ മഹർഷിയ്ക്കു സ്വയംഭൂവായി ശ്രീമഹാദേവൻ ദർശനം നൽകുകയും തുടർന്ന് മഹർഷി ശിവപ്രീതിക്കായി അവിടെ താമസിച്ച് പൂജ നടത്തുകയും ചെയ്തുവെന്നാണ് ഐതിഹ്യം. അദ്ദേഹം ശിവപൂജ നടത്തിയ സ്ഥലം മഹർഷിയുടെ ബഹുമാനാർത്ഥം കല്ലിക്രോഢപുരം എന്നറിയപ്പെട്ടു. പില്ക്കാലത്ത് കല്യക്രോഡപുരം ലോപിച്ച് കല്ലിക്രോഢും പിന്നീട് കളർകോഡുമായി മാറിയതായാണ് ഐതിഹ്യം.
ക്ഷേത്ര നിർമ്മിതി
കളർകോട് മഹാദേവക്ഷേത്രം കിഴക്കു ദർശനമാണ്. ദേശീയപാത - 47 ലെ കളർകോട് ജംഗ്ഷനിൽ നിന്നും ഒരു കിലോമീറ്റർ കിഴക്കായി ആലപ്പുഴ - ചങ്ങനാശ്ശേരി റോഡിനു തെക്കു ഭാഗത്തായി ക്ഷേത്രം സ്ഥിതിചെയ്യുന്നു. പടിഞ്ഞാറേ മതിൽക്കെട്ട് വഴിക്ഷേത്രത്തിനുള്ളിൽ പ്രവേശിക്കുന്നിടത്ത് ഒരു അലങ്കാര ഗോപുരം അടുത്തിടയ്ക്ക് പണിതീർത്തിട്ടുണ്ട്. വിശാലമായ മതിൽക്കകത്ത് വടക്കുഭാഗത്തായി ക്ഷേത്രക്കുളവും അതിനോട് ചേർന്ന് ഊട്ടുപുരയും കാണാം. വിളക്കുമാടത്തറയോടുകൂടിയ നാലമ്പലം കമനീയമായി പണികഴിപ്പിച്ചിട്ടുണ്ട്. അമ്പലവട്ടവും അതിനോട് ചേർന്നുള്ള ബലിക്കൽപ്പുരയും പുരാതന കേരളീയ ശൈലിയിൽതന്നെയാണ് നിർമ്മിച്ചിരിക്കുന്നത്. അതിനു മുൻപിലായി ചെമ്പുപാളികളാൽ പൊതിഞ്ഞ കൊടിമരവും കിഴക്കുവശത്തായി വലിയ ആനക്കൊട്ടിലും കളർകോട് ക്ഷേത്രത്തെ മഹാക്ഷേത്രമാക്കിമാറ്റുന്നു. നാലമ്പലം കടന്ന് അകത്തു പ്രവേശിക്കുമ്പോൾ ചതുര ശ്രീകോവിൽ കാണാം. സ്വയുംഭൂവാണ് ഇവിടെ പ്രതിഷ്ഠ. ശ്രീകോവിലിന്റെ മുകൾഭാഗം ചെമ്പുപാളികൾ പൊതിഞ്ഞു ഭംഗിയാക്കിയിട്ടുണ്ട്.
അവലംബം
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:ആലപ്പുഴ ജില്ലയിലെ ശിവക്ഷേത്രങ്ങൾ
മിസ്സ് യൂണിവേഴ്സ് 2020
മിസ്സ് യൂണിവേഴ്സിന്റെ 69-റാമത് പതിപ്പാണ് മിസ്സ് യൂണിവേഴ്സ് 2020. അമേരിക്കയിലെ ഫ്ലോറിഡയിലെ ഹോളിവുഡിലെ സെമിനോൽ ഹാർഡ് റോക്ക് ഹോട്ടൽ & കാസിനോയിൽ 2021 മെയ് 16-ന് മത്സരം നടന്നു. മത്സരത്തിന്റെ അവസാനത്തിൽ ദക്ഷിണാഫ്രിക്കയിൽ നിന്നുള്ള സോസിബിനി തുൻസി മെക്സിക്കോയിൽ നിന്നുള്ള ആൻഡ്രിയ മേസയെ കിരീടമണിയിച്ചു.
74 രാജ്യപ്രദേശങ്ങളിൽ നിന്നുമുള്ള മത്സരാർത്ഥികൾ മിസ്സ് യൂണിവേഴ്സ് 2020-ൽ മത്സരിച്ചു. മത്സരത്തിന് ആതിഥേയത്വം വഹിച്ചത് മരിയോ ലോപ്പസും ഒലീവിയ കുൽപോയും ആയിരുന്നു; ലോപസ് അവസാനമായി മിസ്സ് യൂണിവേഴ്സ് 2007-ൽ അവതാരനായപ്പോൾ, കൽ‌പോ 2012 മിസ്സ് യൂണിവേഴ്സ് കിരീടമണിഞ്ഞു. പൗളിന വേഗയും ഡെമി-ലീ ടെബോയും വിദഗ്ദ്ധ വിശകലന വിദഗ്ധരും ചെസ്ലി ക്രിസ്റ്റും ബാക്ക്സ്റ്റേജ് കറസ്‌പോണ്ടന്റായി പ്രവർത്തിച്ചു; ഇതിന് മുമ്പ് യഥാക്രമം മിസ്സ് യൂണിവേഴ്സ് 2014, മിസ്സ് യൂണിവേഴ്സ് 2017, മിസ്സ് യുഎസ്എ 2019 എന്നീ കിരീടങ്ങൾ നേടിയിരുന്നവരാണിവർ. ടോപ്പ് 5 ഫൈനലിസ്റ്റുകളുടെ അവസാന ഈവനിങ് ഗൗൺ മത്സരത്തിൽ, പ്യൂർട്ടോറിക്കൻ ഗായകൻ ലൂയിസ് ഫോൺസി ഒരു ഗാനം അവതരിപ്പിച്ചു.
പ്ലെയ്സ്മെന്റുകൾ
§ - ആരാധകരുടെ ഓൺലൈൻ വോട്ടിലൂടെ ടോപ്പ് 21-ലേക്ക് തിരഞ്ഞെടുക്കപ്പെട്ടു.
സ്ഥലവും തീയതിയും
2021 മാർച്ച് 3-ന് മിസ്സ് യൂണിവേഴ്സ് ഓർഗനൈസേഷൻ മത്സരം 2021 മെയ് 16-ന് യുണൈറ്റഡ് സ്റ്റേറ്റ്സിലെ ഫ്ലോറിഡയിലെ ഹോളിവുഡിലെ സെമിനോൽ ഹാർഡ് റോക്ക് ഹോട്ടൽ & കാസിനോയിൽ നടക്കുമെന്ന് പ്രഖ്യാപിച്ചു. COVID-19 പാൻഡെമിക് കാരണം, മത്സരം 2020 അവസാനം മുതൽ 2021 മെയ് വരെ മാറ്റിവച്ചു. കലണ്ടർ വർഷം അവസാനിച്ചതിന് ശേഷം മത്സരത്തിന്റെ ചരിത്രത്തിൽ ഇത് മൂന്നാം തവണയാണ്; ഇത് മുമ്പ് സംഭവിച്ചത് മിസ്സ് യൂണിവേഴ്സ് 2014-ലും മിസ്സ് യൂണിവേഴ്സ് 2016-ലും ആയിരുന്നു, ഇവ രണ്ടും തുടർന്നുള്ള വർഷങ്ങളിലെ ജനുവരിയിൽ നടന്നു. മെയ് മാസത്തിൽ നടക്കുന്ന 2020 പതിപ്പ്, മത്സര ചരിത്രത്തിലെ ഏറ്റവും പുതിയ പതിപ്പായി മാറുന്നു.
ആതിഥേയരും അതിഥികളും
2021 ഏപ്രിൽ 20-ന് മരിയോ ലോപ്പസും ബൊളീവിയ കുൽപോയും തത്സമയ ഫൈനലിന്റെ ആതിഥേയരായിരിക്കുമെന്ന് സ്ഥിരീകരിച്ചു. കൾപോ 2012 മിസ്സ് യൂണിവേഴ്സ് ജേതാവാണ്, ലോപ്പസ് അവസാനമായി മിസ്സ് യൂണിവേഴ്സ് 2007-ൽ ആതിഥേയനായിട്ടുണ്ട്. മിസ്സ് യൂണിവേഴ്സ് 2015-ന് ശേഷം ഇതാദ്യമായാണ് സ്റ്റീവ് ഹാർവി മത്സരത്തിന് ഹോസ്റ്റ് ആകാത്തത്. പോളിന വേഗയും ഡെമി-ലീ നെൽ-പീറ്റേഴ്സും വിദഗ്ദ്ധ വിശകലന വിദഗ്ധരും ചെസ്ലി ക്രിസ്റ്റ് ഒരു ബാക്ക്സ്റ്റേജ് ലേഖകനുമായി അവതരിപ്പിക്കും; മുമ്പ് അവർ യഥാക്രമം മിസ്സ് യൂണിവേഴ്സ് 2014, മിസ്സ് യൂണിവേഴ്സ് 2017, മിസ്സ് യുഎസ്എ 2019 വിജയികളായിരുന്നു.
മെയ് 7-ന് അമേരിക്കൻ റാപ്പറും ഗായകനുമായ പിറ്റ്ബുള്ളിനെ മത്സരത്തിന്റെ അതിഥി അവതാരകനായി പ്രഖ്യാപിച്ചു. ഏഴു ദിവസത്തിനുശേഷം, പിറ്റ്ബുൾ പുറത്തായി, പകരക്കാരനായി പ്യൂർട്ടോ റിക്കൻ ഗായകൻ ലൂയിസ് ഫോൻസിയെ മത്സരത്തിന്റെ അതിഥി അവതാരകനായി പ്രഖ്യാപിച്ചു.
പങ്കെടുക്കുന്നവരുടെ തിരഞ്ഞെടുപ്പ്
മത്സരത്തിൽ പങ്കെടുക്കാൻ 74 രാജ്യപ്രദേശങ്ങളിൽ നിന്നുമുള്ള മത്സരാർത്ഥികളെ തിരഞ്ഞെടുത്തു. COVID-19 പാൻഡെമിക്കിന് മുമ്പ് ഏഴ് മത്സരാർത്ഥികളെ കിരീടമണിഞ്ഞിരുന്നു. എന്നിരുന്നാലും, പകർച്ചവ്യാധി കാരണം, നിരവധി ദേശീയ മത്സരങ്ങൾ മാറ്റിവയ്ക്കുകയോ പൂർണ്ണമായും റദ്ദാക്കുകയോ ചെയ്തു, അതിന്റെ ഫലമായി 2020-ലെ പതിപ്പിനായി മുൻ ദേശീയ മത്സരങ്ങളിൽ നിന്ന് ഒന്നിലധികം മുൻ റണ്ണേഴ്സ്-അപ്പ് നിയമിക്കപ്പെട്ടു, അല്ലെങ്കിൽ പകരം കാസ്റ്റിംഗ് പ്രക്രിയകൾ നടന്നു.
മത്സരാർത്ഥികൾ
2020 ലെ മിസ്സ് യൂണിവേഴ്സിൽ 74 പ്രതിനിധികൾ മത്സരിച്ചു:
പാർട്ടി ഹെഡ്ക്വാട്ടേഴ്‌സ്
thumb|right 2007 ൽ പ്രസിദ്ധീകരിച്ച ബൾഗേറിയൻ നോവൽ ആണ് പാർട്ടി ഹെഡ്ക്വാട്ടേഴ്‌സ്.(ISBN 978-1-940953-26-7) ഇതിന്റെ രചയിതാവ് ബൾഗേറിയൻ നോവലിസ്റ്റ് ആയ ജോർഗി റ്റനേവ് ആണ്. 2007 ലെ മികച്ച നോവലിനുള്ള വിക്ക് ഫൌണ്ടേഷൻ പുരസ്‌കാരം ഈ കൃതിക്ക് ആയിരുന്നു.
ഉള്ളടക്കം
നോവലിന്റെ സാരം ബൾഗേറിയയിൽ കമ്മ്യൂണിസ്റ്റ് പ്രസ്ഥാനത്തിന് ഉണ്ടായ തകർച്ചയും അതിനോട് അനുബന്ധിച്ചു വന്ന വലിയ മാറ്റങ്ങളും ആണ്. ഇതിൽ പ്രതിപാദിക്കുന്നു മറ്റു വിഷയങ്ങൾ ൧൯൮൦-൧൯൯൦ കാലഘട്ടത്തിലെ മറ്റു സംഭവങ്ങൾ ആണ്, ചെർണോബിൽ അപകടം , കമ്യൂണിസത്തിന് എതിരെ ഉണ്ടായ പ്രക്ഷോഭങ്ങൾ , കമ്മ്യൂണിസ്റ്റ് പാർട്ടി സോഫിയ പ്രവിശ്യയിൽ ഉണ്ടായ ആഴ്സൺ ആക്രമണം എന്നിവയാണ്.
പ്രായപൂർത്തിവോട്ടവകാശം
പതിനെട്ടു വയസ്സ് പൂർത്തിയായ ഏതൊരിന്ത്യൻ പൗരനും ജാതി,മത,വർഗ, വർണ,ഭാഷ,പ്രദേശ വ്യത്യാസങ്ങളില്ലാതെ തിരഞ്ഞെടുപ്പിൽ വോട്ടുചെയ്യാനുള്ള അവകാശമാണിത്.ജനാധിപത്യഭരണക്രമത്തിൽ പൗരനു ലഭിക്കുന്ന ഏറ്റവും പ്രധാനപ്പെട്ട അവകാശമാണു പ്രായപൂർത്തിവോട്ടവകാശം.വോട്ടുചെയ്തു കൊണ്ട് ജനാധിപത്യപ്രക്രിയയിൽ ഒരു പോലെ പങ്കെടുക്കാനുള്ള അവസരം ലഭിക്കുന്നു.
റബീഉൽ ആഖിർ
വർഗ്ഗം:ഹിജ്റ വർഷത്തിലെ മാസങ്ങൾ
തുകൽ ഊറയ്ക്കിടൽ
മൃഗത്തോലിനെ തുകലാക്കി മാറ്റുന്ന പ്രക്രീയയാണ് ഊറയ്ക്കിടൽ (ടാനിംഗ്). ഊറയ്ക്കിടുന്ന തുകൽ കൂടുതൽ നാൾ ഈടുനിൽക്കുകയും ചീഞ്ഞുപോകാതിരിക്കുകയും ചെയ്യുന്നു. പരമ്പരാഗതമായി ടാനിൻ, എന്ന അമ്ലതയുള്ള രാസവസ്തുവാണ് ഊറയ്ക്കിടുന്നതിനുപയോഗിക്കുന്നത്. ഈ പ്രക്രീയയ്ക്ക് ടാനിംഗ് പേരുവന്നതുതന്നെ ടാനിൻ എന്ന രാസവസ്തുവിൽ നിന്നാണ്. ഓക്കുമരങ്ങളിൽ നിന്നും ഫിർ മരങ്ങളിൽ നിന്നുമായിരുന്നു ഇത് ലഭിച്ചിരുന്നത്. ഊറയ്ക്കിടുന്നതിന്റെ ഭാഗമായി തുകലിന് നിറം മാറ്റം സംഭവിച്ചിരുന്നു. ഊറയ്ക്കിടുന്ന സ്ഥലത്തെ ടാനറി എന്നാണ് വിളിക്കുക.
തൊലിയിലെ പ്രോട്ടീൻ ഘടനയെ മാറ്റുന്ന ഒരു പ്രക്രീയയാണ് ഊറയ്ക്കിടുമ്പോൾ സംഭവിക്കുന്നത്. മാംസവും കൊഴുപ്പും രോമങ്ങളും നീക്കി ഊറയ്ക്കിടാതെ തന്നെ തൊലി തയ്യാറാക്കുന്ന രീതിയുമുണ്ട്. ക്ഷാരതയുള്ള ഒരു ദ്രാവകമുപയോഗിച്ചാണ് ഈ പ്രക്രീയ നടത്തുന്നത്.
സസ്യങ്ങളിൽ നിന്ന് ലഭിക്കുന്ന വസ്തുക്കൾ ഉപയോഗിച്ചും മിനറലുകൾ ഉപയോഗിച്ചും ടാനിംഗ് ചെയ്യാവുന്നതാണ്. ഊറയ്ക്കിടുന്നതിനു മുൻപ് തൊലിയിൽ നിന്ന് രോമം കളയുകയും അഴുക്കും ഉപ്പും നീക്കം ചെയ്യുകയും 6 മണിക്കൂർ മുതൽ 2 ദിവസം വരെ വെള്ളത്തിൽ കുതിർക്കുകയും ചെയ്യും. ബാക്റ്റീരിയകളുടെ വളർച്ച തടയാനായി ഡൈതയോകാർബമേറ്റുകൾ ഉപയോഗിക്കാറുണ്ട്. ഫംഗസ് വളരുന്നതു തടയാനും ടി.സി.എം.ബി.ടി പോലെയുള്ള രാസവസ്തുക്കൾ ഉപയോഗിക്കുന്നുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:തുകൽ വർഗ്ഗം:വ്യവസായം
ബനൂ തമീം
അറേബ്യയിലെ പ്രമുഖ ഗോത്രങ്ങളിലൊന്നാണ് ബനൂ തമീം ( بَنُو تَمِيم  ) അല്ലെങ്കിൽ ബനീ തമീം  എന്ന തമീം കുടുംബം. സൗദി അറേബ്യ, ഖത്തർ, ജോർദാൻ, ഇറാഖ് എന്നിവിടങ്ങളിൽ കാര്യമായ സ്വാധീനം ഈ കുടുംബത്തിനുണ്ട്. അൾജീരിയ, ഇറാൻ, പാകിസ്ഥാൻ തുടങ്ങിയേടത്തെല്ലാം തമീം കുടുംബത്തിന്റെ സാന്നിദ്ധ്യമുണ്ട്. അറബിയിൽ തമീം എന്ന വാക്കിന്റെ അർത്ഥം ശക്തം, ദൃഢം, തികഞ്ഞത് എന്നൊക്കെയാണ്.
അവലംബം
വർഗ്ഗം:അറേബ്യയിലെ ഗോത്രവംശങ്ങൾ
ഇന്ദർകില്ല ദേശീയ ഉദ്യാനം
ഇന്ദർകില്ല ദേശീയ ഉദ്യാനം 2010-ൽ പ്രഖ്യാപിച്ച ഹിമാചൽ പ്രദേശിലെ കുല്ലു ജില്ലയിലെ ഒരു ദേശീയ ഉദ്യാനമാണ്. ഇതിന് 104 ച. കി.മീ വിസ്തൃതിയുണ്ട്.
അവലംബം
വർഗ്ഗം:ഹിമാചൽ പ്രദേശിലെ ദേശീയോദ്യാനങ്ങൾ
ബെനഡിക്റ്റ് രണ്ടാമൻ
ബെനഡിക്റ്റ് രണ്ടാമൻ മാർപാപ്പ, ( ഇംഗ്ലിഷ്:Pope Benedict II) (Benedictus II) ക്രി.വ. 684 മുതൽ തന്റെ മരണം വരെ റോമിന്റെ ബിഷപ്പ് അഥവാ മാർപാപ്പ ആയിരുന്നു. ജൂൺ 26 684 ലാണ് അദ്ദേഹം മാർപാപ്പയായി സ്ഥാനമേറ്റത്. അദ്ദേഹത്തിന്റെ തിരുനാൾ മേയ് 7 നാണ് ആഘോഷിക്കുന്നത്.
അൽബെന ഡെൻകോവ
ഔദ്യോഗികജീവിതം
നാലാം വയസ്സിൽ ജിംനാസ്റ്റിക്‌സിലൂടെയാണ് ഡെൻകോവ കായിക ജീവിതം ആരംഭിക്കുന്നത്. പിന്നീട് എട്ടാം വയസ്സിലോ ഒമ്പതിലോയാണ് ഹിമപാളികളിലെ തെന്നിയോട്ടക്കളിയിലേക്ക് തിരിയുന്നത്.
രായമംഗലം ഗ്രാമപഞ്ചായത്ത്
എറണാകുളം ജില്ലയിലെ കുന്നത്തുനാട് താലൂക്കിൽ കൂവപ്പടി ബ്ളോക്കിൽ രായമംഗലം വില്ലേജ്, പെരുമ്പാവൂർ വില്ലേജിലെ ഇരിങ്ങോൾ, കുറുപ്പുംപടി, വടക്കാട്ടുപടി ഭാഗവും ഉൾപ്പെടുന്ന ഗ്രാമപഞ്ചായത്താണ് 36.77 ചതുരശ്രകിലോമീറ്റർ വിസ്തീർണ്ണമുള്ള രായമംഗലം ഗ്രാമപഞ്ചായത്ത്.
നുറ നദി
നുറ നദി (Нұра, Nura; Нура) വടക്കുകിഴക്കൻ-മധ്യ കസാഖ്‍സ്ഥാനിലെ ഒരു പ്രധാന ജലപ്രവാഹമാണ്. 978 കിലോമീറ്റർ (608 മൈൽ) നീളമുള്ള ഇതിന് 60,800 ചതുരശ്ര കിലോമീറ്റർ (23,500 ചതുരശ്ര മൈൽ) വിസ്തീർണ്ണമുള്ള നീർത്തടമുണ്ട്.
ഗതി
കിസിൽറ്റാസ് പർവതനിരകളിൽ നിന്ന് ഉത്ഭവിക്കുന്ന ഈ നദി തുടക്കത്തിൽ ഏകദേശം 100 കിലോമീറ്റർ (62 മൈൽ) വടക്ക്-വടക്കുപടിഞ്ഞാറായി ഒഴുകുന്നു. പിന്നീട് പടിഞ്ഞാറോട്ട് തിരിഞ്ഞ് ഒഴുന്ന നദി ആ ദിശയിലേക്ക് ഏകദേശം 220 കിലോമീറ്ററും (140 മൈൽ) തുടർന്ന് തെക്ക് പടിഞ്ഞാറ് 180 കിലോമീറ്റർ (110 മൈൽ) ദൂരത്തിലും ഒഴുകുന്നു. എസെൻഗെൽഡിക്ക് സമീപം വടക്കോട്ട് തിരിയുന്ന നദി 200 കിലോമീറ്റർ (120 മൈൽ) ഒഴുകി ഒടുവിൽ ഇരിട്ടിഷ് നദിക്ക് സമീപമുള്ള നൂർ-സുൽത്താൻ നഗരത്തോട് അടുക്കുമ്പോൾ തെക്ക് പടിഞ്ഞാറോട്ട് തിരിയുന്നു. അവിടെ നിന്ന്, തെക്കുപടിഞ്ഞാറായി ഏകദേശം 300 മൈൽ (480 കിലോമീറ്റർ) ദൂരതത്തിൽ ഒഴുകുന്ന നദി, തടാകങ്ങളുടെ ഒരു പരമ്പരയിലൂടെ കടന്നുപോയി ഒടുവിൽ എൻഡോർഹൈക് തടാകമായ ടെൻഗിസിൽ പതിക്കുന്നു. നദിയുടെ ഏറ്റവും വലിയ പോഷകനദികൾ ഷെരുബൈനുറ, ഉൽകെൻകണ്ടിസ്ഡി, അക്ബസ്തൗ നദികളാണ്. നദിയിലെ ജലം ജലസേചനത്തിനും മുനിസിപ്പൽ ജലവിതരണത്തിനും വളരെയധികം ഉപയോഗിക്കപ്പെടുന്നു.